title: 2NE1

text:
2NE1 (, "tu-aeniwon; lausutaan "to anyone"") oli nelihenkinen eteläkorealainen levy-yhtiö YG Entertainmentin vuonna 2009 luoma K-pop-musiikkia esittävä yhtye. Yhtyeeseen kuuluivat CL, Dara, Bom ja Minzy.
He ilmestyivät ensi kerran bändinä kappaleessa "Lollipop", Big Bang -nimisen korealaisen poikabändin kanssa. 2NE1:n esikoissingle "Fire" julkaistiin 6. toukokuuta 2009. Sen jälkeen yhtye julkaisi kaksi minialbumia ja kaksi studioalbumia. 2NE1 julkaisi lisäksi Japanissa yhden minialbumin "NOLZA" ja kaksi studioalbumia, "Collection "sekä" Crush". Se valmistautui myös julkaisemaan levyn USA:ssa Will.I.Amin kanssa. 2NE1 osallistui usean albumin myötä Mnet-musiikkikanavan ohjelmaan nimeltä 2NE1TV, joka näytti heidän työskentelyään kunkin albumin parissa heidän mainostaessaan uusia kappaleita ja harjoitellessaan koreografioita ja laulua. Se myös sisältää backstage -kohtauksia, kuten materiaalia asuntolasta, jossa he asuivat yhdessä.


title: 2NE1

text: Kun bändi julkistettiin, 2NE1:n oli tarkoitus olla vain kolmehenkinen (Bom, CL ja Minzy), mutta tammikuussa 2009 YG:n puheenjohtaja Yang Hyun Suk ilmoitti, että Sandara Park (Dara) olisi myös osa ryhmää. Tässä vaiheessa julkisuudessa arvailtiin, että bändi saisi vielä viidennen jäsenen, jolloin se sopisi Big Bangin naisversioksi, mutta YG sanoi ryhmän pysyvän nelikkona.


title: 2NE1

text: Ryhmän nimen oli alun perin tarkoitus olla 21, mutta olikin jo olemassa artisti, joka kulki samalla nimellä, joten bändin piti äkkiä vaihtaa nimensä 2NE1:ksi. ”NE” tarkoittaa ”New Evolution” ja ”21” tarkoittaa “21st Century”.


title: 2NE1

text: Maaliskuussa 2009 2NE1 teki yhdessä Big Bangin kanssa digitaalisen singlen, Lollipopin, joka oli luotu LG:n matkapuhelinten uudelle mallille, Cyonille. Vaikka sitä ei julkistettu singlenä, Lollipopista tuli suurhitti ja se sijoittui ensimmäiseksi monilla internetin musiikkilistoilla. Niihin aikoihin oli epäilyksiä siitä, miten bändi selviäisi ilman Big Bangin suosiota.


title: 2NE1

text: Huhtikuun lopulla, Yang Hyun Suk ilmoitti, että 2NE1 aikoi debytoida ja singlen nimeksi tulisi "Fire". Se julkaistaisiin digitaalisesti toukokuussa. Laulu ilmestyi pätkissä toukokuun 1. päivästä alkaen, kunnes se oli valmis 6. päivänä. He myös julkaisivat laululle kaksi videota, “Space Version” ja “Street Version”, ja kumpaakin katsottiin yli miljoona kertaa ensimmäisenä päivänä.


title: 2NE1

text: Kappale esitettiin ensimmäisen kerran 17. toukokuuta SBS:n Inkigayo-ohjelmassa. Toisin kuin muiden toimistojen, kuten SM Entertainmentin ja JYP Entertainmentin, bändit, jotka tyypillisesti esittävät laulujaan muutamia kertoja viikossa useissa eri ohjelmissa, 2NE1 teki näin vain kerran. He esiintyivät Inkigayo-ohjelmassa kolme viikkoa mainostaakseen Fireä ja myöhemmin esiintyivät Music Bankissa ja M!Countdownissa, jotka ovat korealaisia, hyvin suosittuja ohjelmia.


title: 2NE1

text: Kesäkuun lopussa "Firen" promootiot loppuivat ja bändi julkaisi ensimmäisen minialbuminsa, joka sai myös nimen 2NE1. Minialbumin alkuperäinen julkaisupäivä olisi ollut vasta 8. heinäkuuta 2009. "Firen" lisäksi minialbumilla oli "Lollipop" ja viisi muuta laulua.


title: 2NE1

text: Minialbumin ensimmäinen single oli "I Don’t Care", balladi, joka sekoitti reggaeta ja R&B:tä ja se oli yhteistuotettu YG:n Teddyn ja Kushin kanssa. Laulu menestyi monissa ohjelmissa todistaen, että jopa musiikkityylin vaihdon jälkeen "Lollipopista" ja "Firestä" bändin fanit pysyisivät uskollisina.


title: 2NE1

text:
Helmikuun 9. päivä vuonna 2010, julkaistiin kappale "Follow Me" ja sitä käytettiin mainostamaan Samsungin Corby Folderia. Kesällä 2010 yhtye matkusti USA:han ja he äänittivät kappaleita englanniksi yhdessä Will.i.am:in kanssa. He äänittivät yhteensä ainakin 10 kappaletta, mutta vain muutama on julkaistu. (Mm. Gettin' Dumb, joka ilmestyi Will.i.amin huhtikuussa 2013 julkaistussa albumissa #willpower)
Bändin ensimmäinen studio albumi "To Anyone" julkaistiin syyskuun 9. päivä ja siitä tuli huikea menestys. Levyltä julkaistiin singleinä mm. Can't Nobody, Go Away, Clap Your Hands ja It Hurts, jotka kaikki menestyivät hyvin. Vuoden lopussa 2NE1 voitti "Artist of the Year" ja "Album of the Year" - palkinnot Mnet Asian Music Award-palkinto gaalassa.


title: 2NE1

text: Huhtikuun 18.päivä 2NE1 kertoi että heiltä tulisi uusi albumi touko-tai kesäkuussa. Toukokuun 12.päivä yhtye julkaisi singlen "Lonely", josta tuli menestyi hyvin. Kesäkuun 24.päivä julkaistiin toinen single, "I Am The Best", josta tuli bändin tähän mennessä yksi menestyneimmistä kappaleista. Heinäkuussa julkaistiin vielä kaksi uutta singleä, "Hate You ja Ugly". Yhtyeen toinen minialbumi julkaistiin samana päivänä kuin "Ugly", 28.päivä heinäkuuta. Jälleen kerran 2NE1 sijoittui listojen kärkeen. Levyn mainostamisen jälkeen 2NE1 piti ensimmäisen konserttinsa syksyllä 2011, jonka jälkeen he debytoivat japanissa julkaisten japaninkielisen version heidän toisesta minialbumistaan.


title: 2NE1

text: Maaliskuun 28. päivä 2NE1 julkaisi ensimmäisen japaninkielisen studioalbuminsa. Kesällä 2NE1 ilmoitti comebackistaan Koreassa. Heinäkuun 5.päivä he julkaisivat singlen "I Love You", joka menestyi hyvin. He ilmoittivat myös ensimmäisestä maailmanlaajuisesta kiertueestaan kesällä, ja ensimmäinen konsertti pidettiin 28. päivä heinäkuuta Soulissa. Yhtyeen piti julkaista toinen studioalbumi Koreassa kesällä, mutta julkaisua siirrettiin useita kertoja ja lopulta levyn julkaisu siirrettiin vuodelle 2013. Levyn julkaisun siirtymisen syynä kerrottiin olevan liian kiireinen aikataulu maailmankiertueen kanssa.


title: 2NE1

text: Helmikuun 18. päivä CL, yhtyeen johtaja, ilmoitti että comeback on ajoitettu huhtikuuhun ja että johtosingleä ja levyn konseptia vielä mietittiin. Huhtikuun 16. päivä Will.i.am julkaisi kappaleen "Gettin' Dumb", jossa 2NE1 oli mukana. Toukokuun 28. päivä julkaistiin CL:n soolokappale, "The Baddest Female". Heinäkuun 7. päivä julkaistiin virallinen single Falling in love. 8. päivä julkaistiin seuraava single Do you love me. Seuraava single julkaistiin 21.11, "Missing you."


title: 2NE1

text: Vuoden 2014 alkupuolella ilmoitettiin, että 2NE1 aikoo pitää maailmankiertueensa, "All Or Nothing. "Helmikuun 26. päivä 2NE1 julkaisi studioalbuminsa "Crush." Se sisälsi 10 kappaletta, joista 9 olivat uusia. Albumi sijoittui heti korealaisten listojen kärkeen.


title: 2NE1

text: Saman vuoden aikana yhtyeen jäsen Bom joutui median silmätikuksi, kun tuli julki, että hän oli yrittänyt salakuljettaa Koreaan siellä kiellettyjä masennuslääkkeitä Yhdysvalloista vuonna 2010. Kohun seurauksena 2NE1 joutui keskeyttämään senhetkiset menonsa.


title: 2NE1

text: Dara näytteli kolmessa sarjassa ja elokuvassa vuoden aikana. 2NE1:n tanssijana Minzy perusti tanssikoulunsa "Millennium Dance Academy" . CL julkaisi loppuvuodesta uuden soolokappaleensa "HELLO BI+CHES."


title: 2NE1

text: Joulukuun alussa järjestettävässä suuressa musiikkigaalassa MAMAssa CL esitti "kappaleensa Hello Bi+ches", minkä jälkeen 2NE1:n jäsenet nousivat lavalle ja esittivät "Fire"n ja "I Am The Best"'n. Esitys nousi katsotuimmaksi tyttöyhtyeen MAMAn esitykseksi.


title: 2NE1

text: 5. huhtikuuta YG Entertainment ilmoitti Minzyn lähtevän yhtyeestä, mutta kertoi 2NE1:n jatkavan kolmihenkisenä yhtyeenä tarkoituksenaan julkaista uusi albumi kesällä 2016.


title: 2NE1

text: Myöhemmin samana vuonna, 24. marraskuuta levy-yhtiö kertoi 2NE1:n hajoavan.


title: 2NE1

text: 5. tammikuuta YG Entertainment ilmoitti, että yhtyeen jäsenet Park Bom, Dara sekä CL ovat nauhoittaneet uuden kappaleen "GOOD BYE", ja kuvanneet sille musiikkivideon. Tämän kappaleen sanotaan olevan osoitettu ryhmästä lähteneelle Minzylle. Musiikkivideo julkaistiin 21. tammikuuta viimeisenä lahjana faneille.


title: 2NE1

text:
Yhtyeen jäsenet:2NE1 1st Mini Album (2009)
To Anyone (2010)
2NE1 2nd Mini Album (2011)
Crush (2014)


title: Árborg

text: Árborg on etelä-Islannin suurin kunta ja koko Islannin kahdeksanneksi suurin kunta. Vuonna 2008 kunnan asukasluku oli 7 928. Vuonna 1998 neljä kuntaa etelä-Islannissa yhdistyivät. Alueen suurin kaupunki on Selfoss, jossa on 6 300 asukasta.


title: Teemu Törmälä

text: Teemu (Nikodemus) Törmälä (11. elokuuta 1882 Kuopio – 1937 Neuvostoliitto) oli suomalainen työväenliikkeen aktivisti, joka Neuvosto-Venäjälle siirryttyään toimi mm. Kustannusliike Kirjan johtajana.


title: Teemu Törmälä

text: Teemu Törmälä syntyi suutarin perheeseen. Hän työskenteli leipurina ja myyjänä, kuului Helsingin suurlakkokomiteaan vuonna 1905, oli perustamassa Savon työväen säästöpankkia ja toimi sen hallituksen varapuheenjohtajana vuosina 1912–1918. Vuosina 1913–1916 hän oli eduskunnan varajäsen ja vuosina 1915–1918 Savon työväen sanomalehti- ja kirjapaino-osuuskunnan puheenjohtaja. Törmälä osallistui punaisten puolella Suomen sisällissotaan sekä toimi kansanvaltuuskunnan työasiain osaston kauppa-asiain valvojana ja rautatieneuvoston komissaarina. Huhtikuussa 1918 hän pakeni Venäjälle.


title: Teemu Törmälä

text: Törmälä suoritti punakomentajakurssit Pietarissa, osallistui Venäjän sisällissodan taisteluihin Inkerissä vuonna 1919 ja oli kukistamassa Kronstadtin kapinaa vuonna 1921. Hän toimi Kansainvälisen sotakoulun opettajana, kuului Vapaus-lehden toimituskuntaan ja johti Lännen vähemmistökansallisuuksien kommunistisen yliopiston suomalaista osastoa vuosina 1922–1927. Vuodesta 1923 lähtien hän kuului kustannusosuuskunta Kirjan hallitukseen. Vuosina 1927–1935 hän työskenteli Kirjan johtajana. Törmälä erotettiin viroistaan ja puolueesta lokakuussa 1935, vangittiin ja ilmeisesti teloitettiin vuonna 1937. Törmälän henkilömappi Venäjän yhteiskuntapoliittisen historian arkistossa päättyy vuoteen 1956.


title: Selfoss

text: Selfoss on kaupunki ja entinen kunta Islannin eteläosassa. Kahden neliökilometrin kokoisessa kaupungissa on 6 275 asukasta ja se on Etelä-Islannin suurin kaupunki. Kaupunki on osa Árborgin kuntaa, johon se yhdistyi 1998.


title: Selfoss

text: Kaupungin suurimmat työllistäjät ovat maitoalan yritys Mjólkurbú Flóamanna ja sekatavarakauppa Kaupfélag Árnesinga, jotka perustettiin 1930. Rahkaa muistuttavaa hapanmaitotuotetta skyriä valmistetaan erityisesti Selfossissa.


title: Selfoss

text: Toisen maailmansodan aikana Iso-Britannia sijoitti joukkoja Selfossiin vahtimaan strategisia siltoja.


title: Selfoss

text: Koska kaupunki sijaitsee lähellä Suur-Reykjavikin aluetta, tehokkaan kuljetuksen myötä kaupungin talous on noussut, jolloin asukkaat ja yritykset ovat laskeneet kiinteistöjen hintaa. Tämä on johtanut siihen, että monet muuttavat Reykjavikistä Selfossiin. Kaupungin työttömyysluvut ovat hyvin pieniä.


title: Selfoss

text: Kaupungin nimi on harhaanjohtava (Foss tarkoittaa islannin kielessä vesiputousta), sillä sen lähellä ei ole yhtään vesiputousta.


title: Madden NFL 11

text: Madden NFL 11 on amerikkalaisen jalkapallo-aiheinen videopeli, joka julkaistiin Euroopassa 13. elokuuta 2010. Pelin kehitti EA Tiburon ja sen julkaisi EA Sports. Pelin kansikuvassa esiintyy Drew Brees, joka voitti kansikuvaäänestyksen. Pelin uudistuksiin kuuluu ultimate team, jossa pitää luoda oma joukkue ja valmentajan neuvot.


title: Kiinanvinttikoira

text: Kiinanvinttikoira ("xiquan") on kiinalainen koirarotu. "Xiquan" tarkoittaa "ohutta koiraa" ja viittaa koiran hoikkaan rakenteeseen. Lännessä rodusta tiedetään hyvin vähän.


title: Kiinanvinttikoira

text: Tyypiltään kiinanvinttikoira muistuttaa eniten mudholinvinttikoiraa, salukia ja keskiaasianvinttikoiraa, mutta on yleensä niitä hieman kookkaampi ja vankkarakenteisempi. Runko on pitkänomainen ja kuono pitkä ja tasainen.


title: Kiinanvinttikoira

text: Rodusta on kaksi karvamuunnosta: pitkäkarvainen "hebei" ja lyhytkarvainen "shadong". Ne eroavat toisistaan paljon kooltaan ja karvatyypiltään, mutta molemmat ovat sisukkaita vinttikoiraksi.


title: Kiinanvinttikoira

text: Hebein maakunnasta kotoisin oleva "hebei" on pitkä- ja hapsukarvainen. Se on hieman pitkäkarvaisen mudholinvinttikoiran eli pashmin kaltainen. Se muistuttaa myös paljon hyeenakoiraa, mutta sen korvat ovat erilaiset. Kiinalaiset tutkijat toivovat tutkimusta siitä, onko niiden välillä sukulaisuutta, mutta tähän asti ei ole tehty yhtään tutkimusta. Silmät ovat tummanruskeat, lähes mustat. Kirsu on punertava. Riippuvissa korvissa on hapsutus, joka kasvaa korvan takasivun juuresta. Hännänkanto on vinttikoirille tyypillinen ja kärki usein äärimmilleen kiertynyt. Karva on keskipitkää korvissa ja hännän alla, ja hapsumaista eturaajojen takasivuilla. Hapsut ovat vähäisemmät kuin länsimaistyyppisellä salukilla. Väritys vaihtelee valkoisesta ja vehnästä mahonginpunaiseen ja lähes mustaan. Myös juovikas ja täplikäs ovat tavallisia. Säkäkorkeus on 65–75 cm ja paino sukupuolesta riippuen 20–30 kg. Se on melko runsaslukuinen.


title: Kiinanvinttikoira

text: Shadongin maakunnan "shandong" on pitkäkarvaista paljon harvinaisempi. Se muistuttaa paljon mudholinvinttikoiraa. Silmät voivat olla aprikoosinkeltaiset, jadenväriset, ruusunkeltaiset tai tuhkanharmaat eri tummuusasteissa. Koirilla joilla on jadenväriset silmät silmänympärysten ja kirsun tulee olla punaiset. Niska on pitkä ja kaareutunut. Karva on lyhyt ja sileä ja siinä on melko tiivis peitinkarva. Väritys vaihtelee lähes valkoisesta, vehnästä ja kullanruskeasta mahonginpunaiseen, harmaaseen ja lähes mustaan. Mahonginpunainen on näistä näyttävin. Myös juovikas, täplikäs ja kolmivärinen ovat mahdollisia. Valkoiset merkit hännänpäässä, otsassa, rintakehässä, raajojen alaosissa ja käpälissä ovat melko tavallisia. Säkäkorkeus on 60–70 cm. Uroksen paino on 15–21 kg (ihanne 18 kg) ja nartun 13–19 kg (ihanne 16 kg). Se on vaarassa kuolla sukupuuttoon.


title: Kiinanvinttikoira

text: Rotu on hyvin aktiivinen ja myös mainio vahtikoira. Se on perhettään ja hyvin tuntemiaan ihmisiä kohtaan uskollinen ja luottavainen, mutta suhtautuu epäluuloisesti ja varautuneesti tuntemattomiin.


title: Kiinanvinttikoira

text: Kukaan ei tiedä kuinka vanha kiinanvinttikoira on, mutta kiinalaiset uskovat sen olleen olemassa lukuisien sukupolvien ajan ja voi hyvinkin olla yli 1500 vuotta vanha. Intialaiset ja kiinalaiset kynologit uskovat sillä saattavan olla yhteinen tausta caravan houndin kanssa, mutta ei ole ainuttakaan asiakirjaa joka todistaisi tai kumoaisi tämän teorian. Sen vuoksi joidenkin mielestä on kyseenalaista onko kyseessä varsinainen rotu vai intialaisten vinttikoirien muunnos. Moni asia viittaa yhteiseen taustaan, mutta niiden välillä on myös selviä eroja.


title: Kiinanvinttikoira

text: Varhaisimmat todisteet siitä, että tämäntyyppisiä vinttikoiria on ollut olemassa Kiinassa jo monien vuosisatojen ajan, löytyvät kiinalaisten taiteilijoiden maalauksista, joita löytyi lähellä Xiania Shaanxin provinssissa vuonna 684 kuolleen "Zhanghuai"-nimisen prinssin hautakammiosta. Niissä on kuvattu metsästäjä vasemmassa kädessään metsästyshaukka ja oikealla puolellaan vinttikoira, jolla on selvästi hapsumainen häntä.


title: Kiinanvinttikoira

text: Kiinanvinttikoira on lähinnä pienriistan ja hirven metsästäjä, mutta se sopii myös suden metsästykseen. Se on myös mainio vahtikoira. Sen perhekoiran ominaisuuksista tiedetään lännessä vain vähän, mutta kiinalaiset itse ajattelevat sen olevan melko sopiva myös kyseiseen rooliin.


title: Kiinanvinttikoira

text: Vuonna 2005 kiinalaiset kynologit arvioivat jäljellä olleen noin 1900 yksilöä. Jotta rotu ei kuolisi sukupuuttoon ja sen tulevaisuus varmistuisi, on alettu pyytää apua kiinalaisilta viranomaisilta. Tällä hetkellä virallista rotumääritelmää ei ole, mutta se on työn alla. Kiinalaiset eivät kyseenalaista heidän vinttikoiransa asemaa oikeana rotuna, mutta voi olla etteivät kansainväliset kennelliitot ikinä tunnusta sitä.


title: Kiinanvinttikoira

text: Sitä ei ole tunnustanut myöskään "China National Kennel Club" ("CNKC") , joka perustettiin Pekingissä vuonna 2004 ja joka noudattaa FCI:n rotumääritelmiä. "China Kennel Club", joka perustettiin vuonna 1998, puolestaan noudattaa omia rotumääritelmiään.


title: Kiinanvinttikoira

text: Rotu on erittäin terve.


title: Lyyli Latukka

text: Lyyli Maria Latukka (, 4. huhtikuuta 1886 Käkisalmi – 5. huhtikuuta 1938 Leningrad) oli suomalaisen työläisnaisliikkeen aktiivi, joka Suomen sisällissodan jälkeen siirtyi Neuvosto-Venäjälle. Siellä hän työskenteli mm. opettajana ja toimittajana.


title: Lyyli Latukka

text: Lyyli Latukka oli viipurilainen työläisnaisliikkeen aktiivi. Hän oli naimisissa Juho Latukan kanssa. V. I. Lenin piilotteli Latukoiden kotona syksyllä 1917. Vuonna 1918 Latukka siirtyi Venäjälle, liittyi SKP:hen ja myöhemmin NKP(b):hen. Vuosina 1919–1922 hän johti SKP:n keskuskomitean huoltoryhmän lastenkotia Pietarissa. Vuodesta 1921 lähtien hän työskenteli Vapaus-lehden toimituksessa ja vuodesta 1923 Lännen vähemmistökansallisuuksien kommunistisen yliopiston Leningradin osaston puoluehistorian ja leninismin opettajana. Vuodesta 1926 lähtien hän oli Työläis- ja talonpoikaisnainen -lehden ja sitä vuonna 1932 seuranneen Neuvostonaisen vastaava toimittaja. Hän kuului myös Kustannusliike Kirjan hallintoon.


title: Lyyli Latukka

text: Latukka erotettiin viroistaan nationalistina vuonna 1937. Hänet pidätettiin helmikuussa 1938, tuomittiin kuolemaan syytettynä neuvostovastaisesta toiminnasta ja ammuttiin.


title: Generation Wild

text: Generation Wild on Crashdïetin kolmas studioalbumi, joka julkaistiin 14. huhtikuuta 2010. Albumi on ensimmäinen uuden laulajan, Simon Cruzin kanssa, edellisen laulajan, H. Olliver Twistedin lähdettyä bändistä. Albumi nousi Ruotissa Sverigetopplistanin kolmannelle sijalle.


title: Generation Wild

text: Ensimmäinen single, kappale ”Generation Wild” asetettiin pannaan MTV:llä säädyttömän sisällön vuoksi.


title: Juan Diego González

text: Juan Diego González Alzate (s. 22. syyskuuta 1980 Medellín, Kolumbia) on kolumbialainen jalkapalloilija, pelipaikaltaan keskuspuolustaja. Hän edusti viimeksi Major League Soccerin Philadelphia Unionia.


title: Juan Diego González

text: Gonzálezin ura alkoi Envigadossa 1990-luvun lopulla. Sittemmin hän pelannut useissa kolumbialaisseuroissa ja lyhyitä jaksoja myös Argentiinassa, Meksikossa ja Yhdysvalloissa. Hän voitti Kolumbian cupin Equidadissa vuonna 2008 ja kansainvälisen Mercosur-cupin argentiinalaisessa San Lorenzossa vuonna 2001.


title: EPUB

text: EPUB on sähköisten kirjojen ja muiden julkaisujen tallennukseen käytetty tiedostomuoto, jonka kehitti International Digital Publishing Forum (IDPF). EPUB on avoin tiedostomuoto, joka on tarkoitettu laitteisto- ja ohjelmistoriippumattomaksi. Se on suunniteltu paitsi loppukäyttäjille myytäviä julkaisuja varten, myös sähköisten kirjojen julkaisijoiden sisäiseen käyttöön. Uusin versio EPUB-standardista on 3.0. Tämä ja aikaisemmat versiot ovat IDPF:n kehittämiä, ja nykyisen version standardointiprosessi ISOssa alkoi syyskuussa 2012.


title: EPUB

text: Kuten WWW-verkkosivut, EPUB on suunniteltu teksteille, joiden rivitys tapahtuu lukuohjelmassa tai -laitteessa käyttötilanteen ja käyttäjän omien mieltymysten mukaisesti, eli toisin kuin esimerkiksi PDF-tiedostoissa, EPUB-tiedostoissa ei voida latoa sivuja tarkasti tiettyyn sivupohjaan. Tämä ei ole useimmiten ongelma kirjallisuudessa, mutta esimerkiksi sarjakuviin EPUB soveltuu heikommin.


title: EPUB

text: EPUB-spesifikaatio koostuu seuraavista osista:EPUB-tiedostoissa varsinainen tekstisisältö on tallennettu joko XHTML- tai DTBook-muodossa. Muotoiluohjeet on tallennettu CSS-muodossa. Kaikkia WWW-selaimissa tuettuja XHTML:n ja CSS:n ominaisuuksia ei tueta EPUB-tiedostoissa, osittain tietoturvasyistä ja osittain spesifikaation yksinkertaistamiseksi. Tiedoston rakennekuvaus ja metatieto tallennetaan XML-muodossa. Spesifikaatio sallii kuvien tallentamisen GIF-, PNG-, JPEG- ja SVG-muodossa. Kaikki osatiedostot tallennetaan ZIP-tiedostoksi.


title: EPUB

text: EPUB-tiedostot eivät sinällään määrittele mitään kopiosuojaustekniikoita. Eräät EPUB-lukuohjelmistot ja laitteistot toteuttavat omat kopiosuojausmenetelmänsä EPUB-standardin lisäksi, mutta näitä suojattuja EPUB-tiedostoja voi käsitellä vain kyseisissä ohjelmissa tai laitteissa.


title: Theodore Millon

text: Theodore Millon (18. elokuuta 1928 New York, New York – 29. tammikuuta 2014 Greenville Township, New York) oli yhdysvaltalainen psykologi, joka erikoistui työssään persoonallisuushäiriöihin.


title: Theodore Millon

text: Millon oli Liettuasta ja Puolasta Yhdysvaltoihin muuttaneiden juutalaisten vanhempien ainoa lapsi. Hänen esi-isänsä asuivat 1800-luvulla Valožynin kaupungissa, joka siihen aikaan kuului Venäjän keisarikuntaan. Millon suoritti tutkintoja niin amerikkalaisissa kuin eurooppalaisissakin yliopistoissa, ja hän kuului 15 vuotta suuren pennsylvanialaisen psykiatrisen sairaalan Allentown State Hospitalin johtokuntaan. Pian sen jälkeen hänestä tuli julkaisun "Journal of Personality Disorders" perustajiin kuulunut toimittaja ja International Society for the Study of Personality Disorders -seuran perustajiin kuulunut ensimmäinen puheenjohtaja. Hän oli Harvard Medical Schoolin ja Miamin yliopiston professori.


title: Theodore Millon

text: American Psychological Association myönsi Millonille 2008 elämäntyön kultamitalin psykologian sovellutusten alalla.


title: Theodore Millon

text: American Psychological Foundation myöntää merkittäville psykologeille Millonin mukaan nimetyn palkinnon, ”Theodore Millon Award in Personality Psychology”.


title: Theodore Millon

text: Millon laati yleisesti arvostetun alatyyppien määrittelyn kaikille DSM-IV:n persoonallisuushäiriöille.


title: Heinz Kohut

text: Heinz Kohut (3. toukokuuta 1913, Wien – 8. lokakuuta 1981, Chicago) oli itävaltalaissyntyinen yhdysvaltalainen neurologi (1947), psykiatri (1950) ja psykoanalyytikko (1950), joka kehitti self-psykologiaksi nimittämäänsä teoriaa, joka on sittemmin muodostanut merkittävän koulukunnan psykodynaamisen ja psykoanalyyttisen ajattelun piirissä, ja hän on siten edistänyt analyyttisten ja dynaamisten hoitotapojen kehittymistä.


title: Heinz Kohut

text: Kohut toimi 1964–65 Amerikan psykoanalyyttisen yhdistyksen puheenjohtajana ja 1965–73 Kansainvälisen psykoanalyyttisen yhdistyksen varapuheenjohtajana. Erityisesti 1960-luvulla hän edusti niin voimakkaasti ja näkyvästi perinteistä psykoanalyyttista näkemystä, joka oli vallalla Yhdysvalloissa, että hän leikillisesti nimitti itseään “herra Psykoanalyysiksi”.


title: Bruno Soares

text: Bruno Soares (s. 27. helmikuuta 1982 Belo Horizonte) on brasilialainen tennispelaaja. Parhaimmillaan hän on sijoittunut ATP-maailmanlistalla nelinpelissä kolmanneksi ja kaksinpelissä sijalle 221. Nelinpelissä hän on voittanut uransa aikana 22 ATP-turnausta. Ensimmäisen Grand Slam -turnausvoittonsa hän saavutti Australian avoimissa 2016.


title: Islamin monimuotoisuus

text: Islamin monimuotoisuus on Jaakko Hämeen-Anttilan vuonna 1999 Gaudeamuksen kustantamana ilmestynyt kirja islamista. Kirja esittelee islamin vähemmän tunnettuja muotoja, kuten 12-šiialaisuuden, ismailiitit, bahai-uskon ja Pohjois-Amerikan islamilaiset liikkeet.


title: CenturyLink Field

text: CenturyLink Field (aikaisemmin Seahawks Stadium ja Qwest Field) on urheilustadion Seattlessa, Washingtonissa. Stadion avattiin vuonna 2002 430 miljoonaa Yhdysvaltain dollaria maksaneiden rakennustöiden jälkeen. Sen katsomoihin mahtuu 67 000 katsojaa amerikkalaisen jalkapallon ottelussa ja 35 700 jalkapallo-ottelussa. CenturyLink Field toimii NFL-seura Seattle Seahawksin ja MLS-seura Seattle Sounders FC:n kotikenttänä. Stadion on saanut nykyisen nimensä tietoliikenneyritys CenturyLinkiltä, joka sponsoroi stadionia.


title: CenturyLink Field

text: CenturyLink Field on ollut vuosina 2005 ja 2009 yksi pelipaikoista Pohjois- ja Väli-Amerikan ja Karibian alueen CONCACAF Gold Cup-jalkapalloturnauksessa.


title: In Your House 16: Canadian Stampede

text: In Your House 16: Canadian Stampede oli showpaini pay-per-view (PPV) tapahtuma, minkä tuotti World Wrestling Federation. Se pidettiin 6. heinäkuuta, 1997 Saddledomessa Calgary, Albertassa. Se oli 16. In Your House PPV. Paikanpäällä yleisöä oli 12,151.


title: In Your House 16: Canadian Stampede

text: Selostamossa toimi Vince McMahon, Jerry "The King" Lawler ja Jim Ross.


title: In Your House 16: Canadian Stampede

text: Wrestling Observer Newsletter valitsi tämän pay-per-viewin vuoden 1997 Best Major Show:ksi. Samaan ei ole pystynyt kuin kolme muuta: WrestleMania X-Seven, vuoden 2002 Summerslam ja WrestleMania XXIV.


title: Tuulen nimi

text: Tuulen nimi () on Patrick Rothfussin vuonna 2007 ilmestynyt fantasiaromaani, ensimmäinen osa "Kuninkaansurmaajan kronikka" -sarjaa. Teos sai Quill-palkinnon 2007. Romaani ilmestyi suomeksi vuonna 2010 Kirjava-kustantamon julkaisemana. Kronikan toinen osa julkaistiin englanniksi vuonna 2011.


title: Tuulen nimi

text: Kote ja hänen apulaisensa Bast pitävät majataloa syrjäisessä Newarren kylässä. Kaikki ei ole kuitenkaan sitä miltä näyttää, sillä Kote on todellisuudessa Kvothe, legendaarinen sankari, joka on tehnyt paljon hyvää ja pahaa. Hänen aikaisempi katoamisensa sai kaikki uskomaan, että hän on kuollut. Bast taas on todellisuudessa prinssi Bastas.


title: Tuulen nimi

text: Tarina alkaa, kun Cob, vanhempi mies Newarren kylästä, kertoo tarua toisesta legendaarisesta sankarista ja majataloon saapuu haavoittunut mies. Hän paljastaa, että häntä on purrut suuri, hämähäkin kaltainen olento. Kvothe tunnistaa olennon Scareliksi ja matkaa kaupungin ulkopuolelle. Hän tapaa siellä miehen, joka kerää tarinoita eri puolelta maailmaa. Heidän palattuaan yhdessä majatalolle mies tunnistaa Kvothen ja pyytää häntä kertomaan tarinansa. Kvothe on aluksi vastahakoinen mutta suostuu. Hän kertoo miehelle, että tarinan kertominen vie tasan kome päivää - Tuulen nimi on ensimmäinen osa kronikasta.


title: Tuulen nimi

text:
Kvothe aloittaa tarinansa lapsuudestaan Edema Ruhin, vaeltavan heimon parissa. Kvothe on hyvin lahjakas muusikko. Kvothen isän ystävä Abenthy huomaa Kvothen lahjakkuuden ja ottaa hänet oppilaakseen. Hän opettaa Kvothille muun muassa "sympatiaa", taikuuden muotoa, jolla voi muuttaa esineiden olomuotoa tai yhdistää niitä toisiinsa. Sympatia on kuitenkin heikko taikuudenmuto ja Abenthy tietää myös asioiden tosinimet, jotka antavat hänelle vallan hallita niitä.
Samaan aikaan Kvothen isä, Arliden, yrittää säveltää kappaleen "Chandrianista", pahasta voimasta, josta usein kerrotaan erilaisissa saduissa. Arlidenin uteliaisuus johtaa siihen, että Chandrian tappaa Arlidenin ja koko heimon Kvothea lukuun ottamatta. Orvoksi jäänyt Kvothe suuntaa matkansa Tarbeanin kaupunkiin, jossa hän kohtaa Skarpi-nimisen tarinoitsijan. Skarpi huomaa Kvothen kiinnostuksen Chadrianiin ja kertoo hänelle, että tuuli haavoittaa Chandriania. Kvothe päättää kostaa vanhempiensa kuoleman ja suunntaa yliopistoon oppiakseen lisää taikuutta, etenkin tosinimiä. Yliopistoon pääsy ei ole helppoa mutta Kvothe onnistuu tinkimään itsensä sisään. Yliopistossa Kvothe saa vihamiehen Ambrosesta.


title: Tuulen nimi

text: Kvothen kostonhalu vie hänet yliopiston kuuluisiin arkistoihin, jonne hän saa pian porttikiellon Ambrosen takia. Kvothe käyttää epätoivoisia keinoja oppiakseen tuulen nimen ja hänet erotetaan sen takia kurssilta. Kvothe ymmärtää tarvitsevansa rahaa jatkaakseen opintojaan yliopistossa ja ostaa luutun kehittääkseen taitojaan. Soittaessaan paikallisessa kievarissa hän kohtaa Dennan, kauniin naisen, johon nuori muusikko rakastuu palavasti.


title: Tuulen nimi

text: Pian Kvothe kuulee, että läheisessä Trebonin kylässä on tapahtunut murha. Hän epäilee syylliseksi Chandriania ja pyrkii etsimään keinon todistaakseen tämän syylliseksi. Hän päätyy etsintäretkellään Treboniin, jossa tapaa jälleen Dennan. Kvothe polttaa vahingossa Trebonin kaupungin ja päättää palata yliopistoon. Yliopistossa hän joutuu sanaharkkaan Ambrosen kanssa, ja tämä rikkoo hänen luuttunsa. Kvothe suuttuu ja kutsuu tuulen nimeä, jonka hän on tiennyt koko ajan alitajunnassaan. Tekoa seuraa Kvothen pahin painajainen: hänet erotetaan yliopistosta. Kvothe pääsee kuitenkin opettelemaan tosinimiä mestari Elodinin johdolla. Ensimmäisen päivän tarina päättyy tähän.


title: Tuulen nimi

text: Kriitikot ovat ylistäneet Rothfussin esikoisteosta ja se on myös voittanut useita kirjallisuuspalkintoja. Myös monet kirjalilijat ovat kehuneet teosta:


title: Tuulen nimi

text: "On harvinainen ja suuri ilo löytää fantastikko, joka kirjoittaa paitsi sellaisella kielen tarkkuudella mitä fantasian tekeminen vaatii, myös niin että sanoissa on todellista musiikkia. Minne tahansa Pat Rothfuss meneekin tarinassaan joka alkaa Tuulen nimestä, hän kuljettaa meitä mukanaan kuten hyvä laulaja kuljettaa yleisöään laulun läpi." – Ursula K. Le Guin


title: Tuulen nimi

text: "Tämä kirja on kallisarvoisen lukuaikasi arvoinen." – Robin Hobb


title: Tuulen nimi

text: "Tuulen nimessä on kaikkea mistä fantasian lukijat pitävät, taikuutta ja arvoituksia ja ikiaikaista pahuutta, mutta se on myös hauska ja kauhistuttava ja täysin uskottava. Kuten genremme kaikissa parhaissa kirjoissa, se mikä tekee kirjasta hyvän ei ole fantasiakulissit (niin hienoja kuin ne ovatkin) vaan se mitä kirjailijalla on sanottavana oikeista, tavallisista asioista, kuten kunnianhimosta ja epäonnistumisesta, taiteesta, rakkaudesta ja menetyksestä."– Tad Williams


title: Tuulen nimi

text: "Hän (Rothfuss) on se suuri uusi fantasiakirjailija jota olemme odottaneet, ja tämä on hämmästyttävä kirja." – Orson Scott Card


title: Tuulen nimi

text: "Fantasian perinteitä kunnioittava, kielellisesti korkeatasoinen esikoisteos sanojen ja musiikin magiasta." – Tähtifantasia-palkintoraati


title: Maavoimien materiaalilaitos

text: Maavoimien materiaalilaitos (MAAVMATL) oli maavoimien komentajan alainen sotilaslaitos, joka vastasi maavoimien kaikesta sekä muiden puolustushaarojen kanssa yhteisestä sotavarustuksesta ja huollon järjestelyistä kaikissa valmiustiloissa. Materiaalilaitoksen viimeinen johtaja oli vuonna 2011 aloittanut kenraalimajuri (2013) Kyösti Halonen (s. 1958).


title: Maavoimien materiaalilaitos

text: Maavoimien Materiaalilaitoksen Esikuntaan kuului kolme osastoa: järjestelmäosasto (järj-os), huolto-osasto (h-os) ja hallinto-osasto (hall-os), jotka voivat jakautua sektoreihin. Huolto-osaston ja sen alaisten huoltorykmenttien myötä laitokseen kuului merkittävä osa entisiä ja nykyisiä puolustusvoimien eri alojen varikkoja.


title: Maavoimien materiaalilaitos

text: Lisäksi esikuntaan kuuluivat


title: Maavoimien materiaalilaitos

text: Joukko-osastojen kaltaisia hallintoyksiköitä olivat:


title: Maavoimien materiaalilaitos

text: Itse laitoksen esikunta sijaitsee Tampereen Kalevassa.


title: Maavoimien materiaalilaitos

text: MAAVMATL:n palveluksessa on noin 1 600 henkeä.


title: Maavoimien materiaalilaitos

text: Laitokseen kuului aiemmin myös Riihimäen varuskunnassa sijaitseva Elektroniikkalaitos (EL), entiseltä nimeltään Elektroniikkakeskuskorjaamo (ElKeskKmo). Sen alaisuudessa ehti vuonna 2008 jonkin aikaa toimia Lylyn Varikko (aik. Lylyn Viestivarikko), kunnes Elektroniikkalaitos lakkautettiin ja sen kunnossapitotyöt siirrettiin 1.1.2009 Millog Oy:öön.


title: Maavoimien materiaalilaitos

text: Laitoksen edeltäjän Puolustusvoimien Materiaalilaitoksen (PvMatL) aikana siihen kuului useampia varikoita, kuten nyttemmin lakkautetut varikot:


title: Maavoimien materiaalilaitos

text: Esikunnan entisten ja nykyisten työntekijöiden yhdyssiteeksi on perustettu Puolustusvoimien materiaalilaitoksen kilta ry.Uudistuksessa kaikki Suomen 4 huoltorykmenttiä siirtyvivät uuden, 1.1.2015 perustetun Puolustusvoimien logistiikkalaitoksen (PVLOGL) alaisuuteen eri nimisinä.


title: Alexander Skutch

text: Alexander Frank Skutch (20. toukokuuta 1904 Baltimore, Maryland – 12. toukokuuta 2004 Costa Rica) oli yhdysvaltalainen luonnontieteilijä: kasvitieteilijä, lintutieteilijä ja filosofi.


title: Alexander Skutch

text: Skutch väitteli filosofian tohtoriksi kasvitieteestä Johns Hopkinsin yliopistossa vuonna 1928. United Fruit Company palkkasi hänet selvittämään banaanissa esiintyviä kasvitauteja. Skutch työskenteli Jamaikalla, Guatemalassa, Panamassa ja Hondurasissa, ja ihastui Keski-Amerikan luontoon ja etenkin kolibreihin ja muihin lintuihin. 1930-luvulla hän asettui Costa Ricaan, jonne hän perusti maatilan nimeltään ”Los Cusingos” vuonna 1941 ja vietti siellä loppuelämänsä. Hän avioitui luonnontieteilijä Pamela Lankesterin kanssa vuonna 1950. He adoptoivat paikallisen costaricalaisen työläisen pojan Edwinin. Pamela kuoli vuonna 2001.


title: Alexander Skutch

text: Skutch kirjoitti linnuista noin 200 tieteellistä artikkelia ja yli kaksikymmentä kirjaa, enimmäkseen keskiamerikkalaisten lintujen pesimäbiologiasta ja sosiaalisista suhteista. Hän kirjoitti ensimmäisenä varpuslintujen pesillä toimivista apulaisista, eli tavallisesti parin edellisen tai edellisten pesyeiden nuorista naaraista, jotka jäävät auttamaan äitiään tulevien jälkeläisten hoidossa. Skutch kirjoitti myös viitisenkymmentä artikkelia ja neljä kirjaa filosofiasta. Hän oli kasvissyöjä, vältti eläinten tappamista, arvosteli eläinten keräämistä museonäytteiksi, eikä katsonut suopeasti edes lintujen rengastamista.


title: Alexander Skutch

text: Skutch oli American Ornithologists' Unionin (AOU) jäsen vuodesta 1930, ja kunniajäseneksi hänet valittiin 1979. AOU myönsi hänelle Brewster Medalin vuonna 1950. Hänen laajasta kirjallisesta tuotannostaan ehkä merkittävimpiä olivat "The Imperative Call" (1979), "Pacific Coast Avifauna", "Parent Birds and their Young" (1976), "The Life of the Hummingbird" (1973) ja "Life Ascending" (1986).


title: Sweet and Wild

text: Sweet and Wild on yhdysvaltalaisen laulaja-lauluntekijä Jewelin albumi vuodelta 2010. Albumin musiikki on tyylilajiltaan countrya. Albumista on julkaistu kaksi versiota, tavallinen ja bonus-CD:n sisältävä Deluxe Edition. Bonus-CD:llä on akustisia versioita albumin kappaleista. Kappale "Stay Here Forever" on esiintynyt elokuvan "Ystävänpäivä" soundtrackillä.


title: Doris (albumi)

text: Doris on J. Karjalainen ja Mustat lasit –yhtyeen studioalbumi vuodelta 1985. Levyn on julkaissut Poko Rekords ja sen on tuottanut Olli Haavisto.


title: Doris (albumi)

text: Levyn on äänittänyt Risto Hemmi Finnvox-studiossa vuodenvaihteessa 1984-85. Miksaajina ovat olleet Hemmi ja Olli Haavisto.


title: Doris (albumi)

text: Kannen graafinen suunnittelija on Kai Kujasalo ja valokuvat ovat Riitta Souranderin ja Tiina Mannersolan tekemiä.


title: Doris (albumi)

text: Kaikki kappaleet kirjoittanut J. Karjalainen ja sovittanut Jukka Tuovinen.


title: Doris (albumi)

text: A-puoli


title: Doris (albumi)

text: B-puoli


title: Doris (albumi)

text: Kappaleiden julkaisija on Unitor Oy ja tekijänoikeuksien omistaja Jee-Jee Music Oy.


title: Kadotettujen kuningatar

text: Kadotettujen kuningatar "(The queen of the damned, 1988)" on Anne Ricen romaani. Kirjan on suomentanut Hanna Tarkka vuonna 1994. Kadotettujen kuningatar on kolmas osa Vampyyrikronikat-sarjassa. Kirjassa sarjan päähenkilöstä, vampyyri Lestatista, on tullut rocktähti, joka laulullaan herättää vampyyrien esiäidin, kadotettujen kuningattaren Akashan. Teoksesta on tehty samanniminen elokuva.


title: D-Generation X: In Your House

text: D-Generation X: In Your House oli showpaini pay-per-view (PPV) tapahtuma, minkä World Wrestling Federation tuotti. Se pidettiin 7. joulukuuta, 1997 Springfield Civic Centerissä Springfield, Massachusettsissa. Tämä oli 19. In Your House PPV. Paikan päällä yleisöä oli yli 6 000 katsojaa.


title: D-Generation X: In Your House

text: Turnaus pidettiin 3. marraskuun ja 7. joulukuun, 1997 välillä. Turnauksessa selvisi uusi ja ensimmäinen WWF Light Heavyweight Mestari World Wrestling Federationin alaisuudessa. Semifinaaleissa Scott Taylorin ja Brian Christopherin väliseen kamppailuun sekaantui Kane, minkä seurauksena Christopher voitti ottelun.


title: Maria Wolska

text: Maria Anja Helena Wolska (s. 18. toukokuuta 1944 Helsinki) on suomalainen tanssitaiteilija, koreografi ja näyttelijä. Maria Wolska oli mukana perustamassa Tanssiteatteri Raatikkoa 1972.


title: In Your House 3: Triple Header

text: In Your House 3: Triple Header oli showpaini pay-per-view (PPV) tapahtuma, minkä World Wrestling Federation (WWF) tuotti. Se pidettiin 24. syyskuuta, 1995 Saginac Civic Arenalla Saginav, Michiganissa. Se oli kolmas In Your House PPV. Seitsemän tapahtuman matsia televisioitiin. Yleisöä oli yli 5,000


title: In Your House 3: Triple Header

text: Selostamossa toimi Vince McMahon, Jerry "The King" Lawler ja Jim Ross.


title: In Your House 3: Triple Header

text: Päätapahtuma matsissa kaikki kolme mestaruutta olivat panoksena: Dieselin WWF Mestaruus, Shawn Michaelsin WWF Intercontinental Mestaruus, ja Yokozunan ja Owen Hartin WWF Tag Team Mestaruudet. Jos Diesel olisi selätetty, selättäjä olisi saanut WWF Mestaruuden, jos Michaels olisi selätetty, selättäjä olisi saanut Intercontinental Mestaruuden, ja jos Diesel tai Michaels olisivat selättäneet Yokozunan tai Hartin he olisivat menettäneet Mestaruudet heille.


title: In Your House 3: Triple Header

text: The British Bulldog (joka oli kääntynyt "heeliksi" ja pettänyt eräässä tag team matsissa Dieselin) paikkasi ottelussa Owen Hartin, kun hän oli vaimonsa kanssa sairaalalla odottelemassa, heidän toista lasta. Matsissa Diesel selätti Jacknife powerbombin jälkeen Hartin, joka oli tullut kehään matsin aikana. Michaelsin ja Dieselin piti kuitenkin jo seuraavan illan Raw'ssa palauttaa Tag Team Mestaruudet Hartille ja Yokozunalle, koska Owen ei ollut virallisesti matsissa.


title: Georg Hoffmann

text: Georg Hoffmann (1880 – 1947) oli saksalainen uimari, uimahyppääjä ja olympiamitalisti. Hän edusti seuratasolla berliiniläistä Schwimmclub Poseidonia. Hoffmann voitti hopeaa St. Louisin olympialaisissa 1904 sekä 100 jaardin selkäuinnista ajalla 1.18,0 että uimahyppyjen ponnahdyslautakilpailusta ja sijoittui 440 jaardin rintauinnissa neljänneksi. Lisäksi hän voitti hopeaa kerroshypyistä Ateenan välikisoissa 1906. Hoffmann osallistui samoissa kisoissa myös sadan metrin vapaauintiin, mutta ei selviytynyt lajissa finaaliin saakka.


title: Robin Rahm

text: Lennie Arne Robin Rahm (s. 13. syyskuuta 1986 Torsby, Ruotsi) on ruotsalainen jääkiekkomaalivahti, joka edustaa Metal Ligaenissa pelaavaa Odense Bulldogsia.


title: Robin Rahm

text: Rahm on Sunne IK:n kasvatti. Hän torjui joukkueessa ensimmäiset miesten pelinsä kaudella 2005–2006, kun Sunne pelasi Ruotsin I-divisioonaa. Rahm oli kaudella 2006–2007 luukkuvahtina sarjatasoa ylempänä HockeyAllsvenskanissa pelanneessa Södertälje SK:ssa kahden ottelun verran. Kaudella 2007–2008 hän sai HockeyAllsvenskanista torjuntavastuuta, kun hän siirtyi kauden lopulla Boråsin maalinsuulle. Borås joutui kauden päätteeksi karsintasarjaan, mutta onnistui säilyttämään sarjapaikkansa Rahmin toimiessa joukkueen ykkösmaalivahtina. Hän oli kauden ajan myös Elitserien-joukkue Frölundan kolmosmaalivahti. Rahmia ei merkitty kertaakaan joukkueen kokoonpanoon.


title: Robin Rahm

text: Kauden 2008–2009 Rahm torjui kokonaan Boråsissa. Hän teki huhtikuussa 2009 kaksivuotisen sopimuksen Färjestads BK:n kanssa. Rahm toimi lähtökohtaisesti kakkosmaalivahtina Henrik Karlssonille ja pelasi runkosarjassa 19 ottelua, mutta hän nousi pudotuspeleissä joukkueen ykkösmaalivahdiksi torjuen seitsemän ottelua.


title: Robin Rahm

text: Rahm jäi kiinni dopingin käytöstä 28. kesäkuuta 2010. Hänen A-näytteessään oli viitteitä anabolisista steroideista. Rahm myönsi käyttäneensä dopingia ja hän sai kahden vuoden pelikiellon. Kilpailukiellon jälkeen Rahm teki keväällä 2013 sopimuksen Allsvenskanin Örebrohon. Hän sai kuitenkin tämän jälkeen sopimustarjouksen Elitserienin Brynäsistä. Rahm väitti, että Örebrosta annettiin hänelle suullinen lupaus mahdollisuudesta siirtyä pääsarjaan, jos saisi sieltä sopimuksen. Asiasta nousi pieni kiista, sillä Örebro ei halunnut ensin päästää Rahmia, mutta joukkue taipui vapauttamaan hänet. Tämän jälkeen Rahm allekirjoitti sopimuksen Brynäsiin.


title: Ground Zero: In Your House

text: Ground Zero: In Your House oli showpaini pay-per-view (PPV), minkä tuotti World Wrestling Federation. Se pidettiin 7. syyskuuta, 1997 Louisville Gardensilla Louisville, Kentuckyssa. Tämä oli 17. In Your House PPV. Tämä oli myös ensimmäinen kolmen tunnin In Your House ja ensimmäinen In Your House, kun "In Your House" nimi ei ollut otsikon etuosassa.


title: Ground Zero: In Your House

text: Tapahtuman kuudennessa matsissa WWF Mestari, Bret Hart kohtasi The Patriotin, joka oli tehnyt WWF debyyttinsä vasta heinäkuun puolivälillä alkaen feudaamaan Hartin kanssa. Matsi päättyi Bretin voittoon, kun hän sai Patriotin luovuttamaan Sharpshooterilla.


title: Ground Zero: In Your House

text: Päätapahtuma matsina nähtiin The Undertakerin ja Shawn Michaelsin välinen ottelu. Heidän feudi alkoi viime kuun SummerSlam:ssa, missä Michaels oli spesiaali tuomarina ja yritti lyödä terästuolilla Bret Hartia, mutta se vahingossa osuikin 'Takeria. Tämän seurauksena 'Taker menetti WWF Mestaruuden Hartille. Heidän feudiaan ei saatu päätökseen, koska matsiakaan ei saatu koskaan päätökseen Hunter Hearst Helmseyn ja Chynan sekaantumisen vuoksi.


title: Ground Zero: In Your House


title: Työntekijä

text: Työntekijä on henkilö, joka tekee työtä. Erikoismerkityksessä työntekijällä tarkoitetaan henkilöä, joka on sitoutunut tekemään korvausta vastaan työtä työnantajalle, eli toiselle fyysiselle tai juridiselle henkilölle, tämän valvonnassa. "Nuori työntekijä" on alle 18-vuotias työntekijä.


title: Työntekijä

text: Työntekijä on "työsuhteessa" työnantajaansa ja tekee tämän kanssa työsopimuksen. Siinä on määritelty työtehtävät, työn määrä, palkan perusteet, koeaika, sopimuksen irtisanomisehdot molemmin puolin ja muut työsuhteeseen kuuluvat asiat. Työsopimus on tärkeä työntekijän oikeuksien turvaamiseksi. Työntekijällä on työnantajan puolelta vakuutus mahdollisten tapaturmien tai vahinkojen varalta. Työn tekeminen kerryttää työntekijälle eläkettä.


title: Työntekijä

text: Työntekijällä voi olla esimies, joka antaa hänelle työtehtäviä ja valvoo niiden suorittamista.


title: Työntekijä

text: Harmaa työvoima on sopimusten ulkopuolella työskentelevää työvoimaa.


title: Työntekijä

text: Synonyymi työntekijöille on "henkilöstö". Sanaan on sidottu työelämään liittyvää lainsäädäntöä, kuten laki yhteistoiminnasta yrityksissä tai laki henkilöstön edustuksesta yrityksen hallinnossa. Henkilöstön lukumäärä on myös tärkeä yritystoiminnan mittari, joka yleensä ilmoitetaan yrityksen vuosikertomuksen yhteydessä muiden tunnuslukujen yhteydessä. Henkilöstön määrän voi mitata usealla eri tavalla. Yleisimmät tavat ovat NOE (Number Of Employees), joka kertoo työsuhteessa olevien henkilöiden lukumäärän ja FTE (Full Time Equivalent), joka kuvaa henkilöstön läsnäoloa henkilötyökuukausina tai -vuosina.


title: Uimahypyt kesäolympialaisissa 1928

text: Vuoden 1928 kesäolympialaisten uimahypyt järjestettiin 6. – 11. elokuuta 1928. Tämä oli kuudes kerta kun laji oli mukana olympialaisten ohjelmassa. Mukana oli 61 osanottajaa 17 eri maasta.


title: WWF One Night only

text: WWF One Night Only oli showpaini pay-per-view (PPV) tapahtuma, minkä tuotti World Wrestling Federation. Se televisioitiin 20. syyskuuta, 1997 Sky Box Officella NEC Arenalta Birminghamissa, Englannissa.


title: WWF One Night only

text: Tapahtuma näytettiin maksukanavalla Kanadassa ja Euroopassa ja myöhemmin julkaistiin VHS:llä Yhdysvalloissa. Se keräsi paikan päälle noin 11,000 katsojaa. Päätapahtuma matsin loputtua Shawn Michaelsin voittoon yleisö melkeinpä ajoi hänet areenalta pois, koska voitti englantilaisen The British Bulldogin.


title: Superman/Shazam! – Return of Black Adam

text: Superman/Shazam! – Return of Black Adam on marraskuussa 2010 suoraan DVD:lle julkaistu lyhytanimaatioelokuva. Se perustuu DC Comicsin sarjakuvahahmoon Kapteeni Marveliin. Elokuvan käsikirjoitti Michael Jelenic ja ohjasi Joaquim Dos Santos. Äänirooleissa ovat muun muassa Jerry O’Connell, George Newbern ja Arnold Vosloo.


title: Superman/Shazam! – Return of Black Adam

text: Elokuva on neljäs DC Entertainmentin ja Warner Bros. Animationin tuottamista DC Showcase projektin lyhytelokuvista. Se julkaistaan DC Showcase Original Shorts Collection DVD:lle, johon on koottu edelliset kolme lyhytelokuvaa.


title: Superman/Shazam! – Return of Black Adam

text: Musta Adam saapuu Maahan etsimään nuorta poikaa, jolle tietäjä Shazam on aikeissa antaa samankaltaiset voimat kuten hänelle. Sillä välin nuori poika Billy Batson on matkalla kahvilaan tapaamaan Clark Kentiä. Matkalla hän kuitenkin huomaa roistojen varastavan rahaa eräältä kodittomalta mieheltä. Batson yrittää puolustaa miestä, mutta yksi roistoista lyö poikaa naamalle. Jengi lähtee rahat mukanaan tiehensä ja koditon mies kiittää poikaa puolustamisesta. Mies pyytää vielä rahaa lainaa, mutta Batsonilla on antaa lainaksi vain metrokolikko.


title: Superman/Shazam! – Return of Black Adam

text: Saavuttuaan kahvilaan hän tapaa Clark Kentin, joka tarjoaa edellisen kerran tapaan tuhdin aamiaisen. Keskustelun aikana Musta Adam yllättää heidät ja kertoo tulleensa tappamaan Batsonin, jossa hän aistii Shazam-energiaa. Kent yrittää suojella poikaa, mutta Musta Adam heittää hänet seinän läpi kadun toiselle puolelle. Sillä välin Batson juoksee karkuun, mutta ei kerkeä kauaksi, kun Musta Adam on jo hänen kannoillaan. Teräsmies saapuu kuitenkin hätiin ja ryhtyy tappelemaan Mustaa Adamia vastaan. Taistelun aikana Musta Adam huomaa Teräsmiehen olevan yhtä vahva kuin hän, mutta heikkona taikuudelle. Teräsmies käskee lopulta Batsonin juoksemaan karkuun, joka tottelee sankaria ja juoksee kohti metroa. Matkalla hän tapaa saman kodittoman miehen, jota hän puolusti aiemmin aamulla. Mies antaa Batsonille kolikon metroon, joka juoksee peloissaan äkkiä metron portaita alas. Musta Adam saapuu kuitenkin juuri paikalle todistamaan, kuinka poika juoksee suoraan raiteille, jossa juna ajaa hänen päälleen.


title: Superman/Shazam! – Return of Black Adam

text: Pojan yllätykseksi hän on elossa junan sisällä ja samassa hänen kolikkonsa alkaa hohtaa. Juna vie hänet luolaan, jossa paikalla häntä odottaa Shazam. Ikääntynyt mies kertoo valinneensa Batsonin uudeksi seuraajaksi Mustan Adamin tilalle, jolle hän antoi voimat, jotta se voisi suojella maailmaa. Valta kuitenkin sekoitti Mustan Adamin mielen ja siitä tulikin päinvastoin uhka maailmalle. Shazam karkotti Adamin kaukaisimmalle tähdelle, jossa roisto vietti seuraavat viisituhatta vuotta. Shazam lopulta kertoo Batsonille valinneen hänet uudeksi seuraajaksi ja antavansa voimat tehtävää varten. Samassa luola alkaa romahtaa ja Shazam käskee pojan mennä kohti kohtaloaan, kun taas hän jää luolaan omaa kohtaloaan varten.


title: Superman/Shazam! – Return of Black Adam

text: Batson juoksee takaisin puistoon, jossa Musta Adam on tehnyt selvää Teräsmiehestä. Batson yrittää iskeä Mustaa Adamia, joka pitää liikettä huvittavana ja huomaa ettei tietäjä ole kertonut pojalle, miten hänen uudet voimat toimivat. Batson päättää lähteä karkuun ja huutaa apua Shazamilta ja samassa salama iskee taivaalta, joka muuttaa hänet Kapteeni Marveliksi. Hän huomaa uudet voimansa ja ryhtyy aluksi innokkaana tappelemaan Mustaa Adamia vastaan. Myöhemmin myös Teräsmies liittyy taisteluunn.


title: Laura Manninen

text: Laura Manninen (ent. Markovaara, s. 18. huhtikuuta 1973 Helsinki) on suomalainen kestävyysjuoksija. Hän edustaa Kenttäurheilijat-58 -seuraa.


title: Laura Manninen

text: Manninen työskentelee IT-alan asiantuntijatehtävissä. Hän aloitti juoksun ja tavoitteellisen harjoittelun vasta yli 30-vuotiaana ilman aiempaa urheilutaustaa.


title: Laura Manninen

text: Manninen voitti Kalevan kisoissa 2010 SM-kultaa 10 000 metrin juoksussa, joka oli samalla hänen elämänsä ensimmäinen ratajuoksukilpailu. Manninen voitti vuonna 2010 myös puolimaratonin SM-kultaa Haminassa käydyssä kilpailussa. Kalevan kisoissa 2012 hän sijoittui 10 000 metrillä toiseksi ja 5 000 metrillä kolmanneksi. Vuonna 2013 hän sijoittui maantiejuoksun SM-kilpailuissa puolimaratonilla toiseksi ja maastojuoksun SM-kilpailuissa kuuden kilometrin matkalla kolmanneksi. Manninen voitti vuoden 2015 maratonin Suomen-mestaruuden ajalla 2.47.27. sekä Pohjoismaiden mestaruuden maastojuoksun joukkuekilpailussa. Vuonna 2016 Manninen voitti Pohjoismaiden mestaruuden 10 000 metrillä ajalla 34.00,14 ja Suomen mestaruuden maratonilla ennätysajallaan 2.41.21 sekä hopeaa Kalevan kisoissa 10 00 metrin juoksussa.


title: Laura Manninen

text: Heinäkuussa 2016 Manninen debytoi yleisurheilun EM-kisoissa, parantaen Amsterdamin puolimaratonilla omaa aikaisempaa ennätystään lähes puoli minuuttia. Lopputuloksissa Manninen oli ajalla 1.14.16 sijalla 35.


title: Laura Manninen

text: Kalevan kisoissa 2018 Manninen saavutti SM-hopeaa 10 000 metrillä.


title: Laura Manninen

text: Mannisen muita merkittäviä sijoituksia ovat vuoden 2009 naisten veteraanien maratonin MM-hopea ja MM-joukkuekulta sekä vuoden 2009, 2013 ja 2015 epävirallisen ylämäkijuoksun naisten Suomen-mestaruudet. Maaliskuussa 2017 Manninen juoksi epävirallisen sisäratojen maailmanennätyksen maratonilla. Hän juoksi New Yorkissa 200 metrin radalla matkan aikaan 2.42.30.


title: Laura Manninen

text: Veteraaniluokan N40 voimassa olevat suomenennätykset:


title: Laura Manninen

text:
Veteraaniluokan N45 voimassa olevat suomenennätykset:
Lähde


title: Cherish (yhtye)

text: Cherish on amerikkalainen R&B-, soul-, ja hip hop-yhtye. Yhtye koostuu neljästä sisaruksesta, Farrah King (s. 17.2.1984), Neosha King (s. 26.1.1986), kaksoset Felisha ja Fallon King (s. 5.6.1987). Tytöt ovat kotoisin Maywoodista, Illinoisista, mutta muuttivat Atlantaan jatkaakseen musiikkiuraansa. Heidän molemmat vanhemmat ovat muusikkoja. Yhtye on kirjoilla Capital Recordsiin ja Sho'nuff Recordsiin.


title: NBA Live 10

text: NBA Live 10 on EA Canadan kehittämä ja EA Sportsin julkaisema koripalloaiheinen urheilupeli. Peli julkaistiin PlayStation 3:lle, PlayStation Portablelle ja Xbox 360:lle. Pelissä on kaikki NBA-joukkueet ja 24 maajoukkuetta.


title: Toisenlainen iltahartaus

text: Toisenlainen iltahartaus on pastori Kai Sadinmaan kirjoittama monologi. Sen kuunnelmaversio (ohj. Kristian Smeds) esitettiin Radioteatterissa 2001. Radiokuunnelmassa monologin esittää Erkki Hetta. Monologi on dramatisoitu myös näytelmäksi. Turun Kulttuurikeskuksessa oli 17.3.2004 Keijo Välijeesiön dramatisoiman ja ohjaaman kantaesitys. Välijeesiö myös näyttelee monologin ja on kiertänyt sen kanssa ympäri Suomea, muun muassa Tampereen Teatterikesän Off-ohjelmistossa se on ollut kahdesti (2004 ja 2010). Kemin kaupunginteatterissa Toisenlainen iltahartaus sai ensi-iltansa 5.4.2009 (uusinta ensi-ilta oli 10.10.2009).


title: Toisenlainen iltahartaus

text: Vuonna 2002 monologille myönnettiin Yleisradion ja MTV3:n KOURA-tunnustuspalkinto vuoden parhaimpiin kuuluvana radio- ja tv-ohjelmana. Samaisena vuonna Toisenlainen iltahartaus edusti Suomea Pohjoismaisessa kuunnelmakilpailussa sekä Prix Italiassa￼￼.


title: Toisenlainen iltahartaus

text: Kriitikot ovat järjestään kiittäneet esitystä. Jukka Kajava (HS 22.10.2001) luonnehti kuunnelmaa ilolla "poikkeuksellisen väkeväksi luomukseksi", vuosien radiotapaukseksi, jonka "synkeä paatos on kuulemisen arvoista". Hurjapoljentoinen teksti "täräyttää itkuun, nauruun ja häpeään" repien terävästi esiin aikakauden tekopyhyyden, kirjoitti Kirsikka Arkimies (Aamulehti 22.10.2001). Raili Mykkänen (Kaleva 22.10.2001) epäili, kannattaako sen, "jolle kirkko on Jumalaan yhteydessä ja näin ollen pyhä", ylipäätään kuunnella "ulkokultaisuudesta sen mitä tuleman pitää". Monologia ehdotettiin sen ensi-illan aikoihin papiston eettisten ohjeiden oheismateriaaliksi.


title: Kai Sadinmaa

text: Kai Olavi Sadinmaa (s. 3. elokuuta 1964 Tornio) on suomalainen pappi ja kirjailija, jonka esikoisteos "10 käskyä kirkolle" ilmestyi vuonna 2014. Hänen toinen teoksensa "Ilmestyskirja" julkaistiin vuonna 2017. Lisäksi hän on kirjoittanut muun muassa yhteiskuntakriittisen monologin "Toisenlainen iltahartaus" sekä näytelmän "Vuosaaren Vapahtaja". Radikaalipapiksi luonnehdittu Sadinmaa käsittelee näytelmissään yhteiskuntaa ja ihmisenä olemista myös poliittisesti, koska hänen mukaansa Jeesuskin oli poliittinen toimija. Sadinmaa juonsi viikoittaista keskusteluohjelmaa Radio Rapu -kanavalla.


title: Kai Sadinmaa

text: Toukokuussa 2013 Sadinmaa aiheutti kohun vertaamalla Björn Wahlroosia norjalaiseen joukkomurhaajaan Anders Behring Breivikiin. Huhtikuussa 2014 hän mainosti kirjaansa teippaamalla omat 10 käskyään Helsingin tuomiokirkon oveen Martti Lutherin teesien tapaan. Maaliskuussa 2015 Sadinmaa närkästytti joitakin seurakuntalaisia peittämällä Kallion kirkon seinälle sijoitetun Mannerheimin "Suomen äideille" -päiväkäskyn itse laatimallaan tekstillä, jossa arvosteltiin yhteiskunnallista eriarvoistumista. Itsenäisyyspäivänä 2015 hän seisoi Helsingissä järjestetyn rasistisen Rajat kiinni! -mielenosoituksen tuntumassa maahanmuuttajia tukevan kyltin kanssa, ja joutui uhkailujen kohteeksi, jolloin poliisi poisti Sadinmaan paikalta, katsoessaan hänen häirinneen tilaisuutta.


title: Kai Sadinmaa

text: Sadinmaa vihki ja siunasi samaa sukupuolta olevia pariskuntia musiikkiteatteri Kapsäkissä Helsingin Vallilassa pidetyssä Vihdoinkin vihille -tapahtumassa keskiviikkona 1. maaliskuuta 2017 sukupuolineutraalin avioliittolain tultua samana päivänä voimaan. Vihkiessään Sadinmaa ei toiminut minkään seurakunnan alaisuudessa. Yksityishenkilö kanteli Sadinmaan toimittamista vihkimisistä Helsingin hiippakunnan tuomiokapituliin. Kantelun perusteena oli, ettei Sadinmaa ollut noudattanut kirkon avioliittokäsitystä. Kyseessä oli Suomen ensimmäinen samaa sukupuolta olevien vihkimisestä tehty kantelu, ja sen käsittely linjaa tuomiokapitulien tulevia päätöksiä. Tuomiokapituli antoi Sadinmaalle 13. syyskuuta 2017 "vakavan moitteen" ja katsoi Sadinmaan toimineen vastoin pappisviran velvollisuuksia ja pappislupausta. Sadinmaa odotti tuomiokapitulin päätöstä jalkapuuhun kytkeytyneenä tuomiokapitulin edustalla yhdessä vihkimänsä miesparin kanssa tuodakseen julkisuutta asialle ja samana päivänä julkaisemalleen kirjalle .


title: Kai Sadinmaa

text: Sadinmaa työskenteli aiemmin pappina Kallion ja Vuosaaren seurakunnissa, mutta sen jälkeen hän on kamppaillut papin roolin kanssa ja ajautunut kiistoihin kirkon kanssa. Hän ei toiminut pappina missään seurakunnassa vuodesta 2013 vuoteen 2017. Viime vuodet hän on elänyt apurahoilla ja työttömyyskorvauksella.


title: Kai Sadinmaa

text: Kesällä 2018 Sadinmaa kuitenkin toimi jonkin aikaa hautausmaapappina Malmin hautausmaalla järjestetyssä kokeilussa.


title: Kai Sadinmaa

text: Vuoden 2015 eduskuntavaaleissa Sadinmaa oli Helsingin vaalipiirissä vasemmistoliiton ehdokkaana. Hän sai 246 ääntä, eikä tullut valituksi.


title: Kai Sadinmaa

text: Sadinmaasta kertova Mika Hotakaisen dokumenttielokuva "Ristin tie" sai ensiesityksensä Yle TV1:llä syyskuussa 2016.


title: Per-Åge Skrøder

text: Per-Åge Skrøder (s. 4. elokuuta 1978 Sarpsborg, Norja) on norjalainen entinen jääkiekkoilija, pelipaikaltaan vasen laitahyökkääjä. Hän pelasi suurimman osan urastaan Ruotsin Elitserienissä/SHL:ssä tehden yhteensä 856 ottelussa tehot 260+253=513. Skrøder on kauden 2016–2017 jälkeen liigan runkosarjan kaikkien aikojen tehokkain ulkomaalaispelaaja, neljänneksi paras maalintekijä ja kuudenneksi paras pistemies. Kaikkien aikojen jäähypörssissä hän sijoittuu 1060 minuutillaan viidenneksi ja hän on myös jäähyminuuteissa ulkomaalaisten kärjessä. Kaudella 2008–2009 Skrøder voitti Elitserienin piste- ja maalipörssin. Hän voitti Ruotsin-mestaruuden HV71:ssä vuonna 2004 ja MODO Hockeyssa vuonna 2007. Lisäksi Skrøder oli nostamassa Linköpings HC:tä Allsvenskanista Elitserieniin keväällä 2001.


title: Per-Åge Skrøder

text: Skrøder on kotikaupunkinsa joukkueen Sparta Sarpsborgin kasvatti. Hän pelasi ensimmäiset miesten pelinsä 16-vuotiaana kaudella 1994–1995 Eliteserienissa. Ensimmäisen kautensa jälkeen Skrøder suuntasi samassa liigassa pelaavaan Lillehammer IK:hon. Hän teki kaudella 1996–1997 läpimurtonsa tehdessään 35 ottelussa tehot 25+29=54. 18-vuotias Skrøder oli joukkueensa toiseksi paras pistemies Trond Magnussenin jälkeen ja Norjan pääsarjan pistepörssin kymmenes. Hän palasi kaudeksi 1997–1998 Spartaan, jossa Skrøder oli tehoilla 19+15=34 joukkueen kolmanneksi paras pistemies.


title: Per-Åge Skrøder

text: Kaudeksi 1998–1999 Skrøder siirtyi Ruotsiin ja Elitserien-joukkue Frölunda HC:hen. Hän pelasi 50 ottelua tehoin 3+5=8, mutta haki myös seitsemän ottelun verran pelituntumaa Frölundan J20-joukkueesta. Pienessä roolissa pelannut Skrøder jätti Frölundan kesken kauden 1999–2000 ja siirtyi loppukaudeksi Linköping HC:hen. Joukkue putosi seuraavaksi kaudeksi sarjatasoa alemmas Allsvenskaniin. Skrøder aloitti kauden 2000–2001 Elitserienin HV71:ssä, mutta hän palasi loppukaudeksi Linköpingiin ja oli nostamassa joukkuetta takaisin Elitserieniin keväällä 2001.


title: Per-Åge Skrøder

text: Skrøder teki kaudella 2001–2002 läpimurtonsa Elitserienissä. Hän palasi HV71:n riveihin ja teki 49 ottelussa tehot 20+13=33. Skrøder oli joukkueen paras maalintekijä, toiseksi paras pistemies sekä kuudella osumallaan Elitserienin eniten voittomaaleja tehnyt pelaaja Djurgårdens IF:n Nils Ekmanin ja Färjestad BK:n Dieter Kaltin kanssa. Kauden päätteeksi Skrøder palkittiin Norjan vuoden pelaajana. Hänen kolmas HV71-kautensa 2003–2004 päättyi Ruotsin mestaruuteen. Skrøder keräsi runkosarjassa 138 jäähyminuuttia ja oli Elitserienin jäähypörssin kolmas. Hän pelasi HV71:ssä kevääseen 2005 ja teki saman vuoden huhtikuussa 1+1-vuotisen sopimuksen Södertälje SK:n kanssa. Joukkueen kausi päättyi kuitenkin pettymykseen Södertäljen pudottua HockeyAllsvenskaniin keväällä 2006. Skrøder ei käyttänyt sopimuksessaan ollutta optiota, vaan hän jatkoi kaudella 2006–2007 Elitserien-uraansa MODO Hockeyssa. Skrøder teki joukkueessa hyvät tehot 30+18=48, joilla hän oli Elitserienin maalipörssin toinen Mora IK:n Pavel Brendlin jälkeen sekä pistepörssin yhdestoista. Skrøder oli kahdeksalla osumallaan eniten alivoimamaaleja tehnyt pelaaja. Hän oli Modon paras pistemies ja hänen kautensa päättyi Ruotsin mestaruuteen keväällä 2007. Skrøder oli pudotuspelien jäähykuningas 88 minuutillaan.


title: Per-Åge Skrøder

text: Toinen Modo-kausi 2007–2008 toi Skrøderille tehot 21+16=37. Hän oli sekä maalipörssin että jäähypörssin kahdeksas. Skrøder keräsi runkosarjassa 127 jäähyminuuttia. Kaudella 2008–2009 hän teki yhden kauden piste-ennätyksensä tehoilla 30+29=59, joilla Skrøder voitti Elitserienin piste- ja maalipörssin. Hän voitti kuudella osumallaan voittomaalipörssin Luleå HF:n Johan Harjun kanssa, ja Skrøder valittiin taas Norjan vuoden pelaajaksi. Hänestä tuli historian ensimmäinen Elitserienin pistepörssin voittanut norjalainen. Kaikki Skrøderiä aikaisemmat pistepörssivoittajat ovat olleet vain ruotsalaisia ja suomalaisia.


title: Per-Åge Skrøder

text: Skrøder teki maaliskuussa 2010 2+1-vuotisen jatkosopimuksen Modon kanssa. Kaudella 2010–2011 hän oli tehoilla 15+26=41 joukkueen paras syöttäjä, toiseksi paras pistemies Byron Ritchien jälkeen sekä Elitserienin kahdeksanneksi paras pistemies. Kaudella 2011–2012 Skrøder oli MODO:n paras maalintekijä ja toiseksi paras pistemies Nicklas Danielssonin jälkeen tehoilla 22+29=51. Hän jakoi Elitserienin maalipörssin kolmannen sijan Frölunda HC:n Mika Pyörälän kanssa ja sijoittui pistepörssissä neljänneksi. Huhtikuussa 2012 Skrøder teki 2+1-vuotisen jatkosopimuksen MODO:n kanssa. Kaudella 2012–2013 hän oli joukkueen paras pistemies ja maalintekijä tehoilla 16+19=35 ja Skrøder jakoi myös kevään 2013 pudotuspeleissä MODO:n sisäisen pistepörssin voiton Kyle Cumiskeyn kanssa tehoilla 2+3=5. Kaudella 2014–2015 hänen tehonsa 14+11=25 riittivät joukkueen sisäisen piste- ja maalipörssin voittoon. Toukokuussa 2015 Skrøder teki taas kaksivuotisen jatkosopimuksen MODO:n kanssa. Kauden 2015–2016 päätteeksi joukkue putosi kuitenkin Allsvenskaniin.


title: Per-Åge Skrøder

text: Lokakuussa 2016 Skrøder siirtyi Ruotsin kolmanneksi korkeimmalle sarjatasolle Hockeyettan-joukkue Örnsköldsvik HF:ään oltuaan ilman sopimusta alkukauden 2016–2017. Marraskuussa seura lainasi hänet MODO Hockeyn Allsvenskan-joukkueeseen. Saman kuun lopulla Skrøder palasi kotimaahansa ja kasvattajaseuraansa Sparta Warriorsiin, jossa hän pelasi neljä ottelua. Joulukuussa Skrøder palasi loppukauden sopimuksella MODO:on. Kauden jälkeen, kesäkuussa 2017 hän ilmoitti omalla Facebook-sivullaan lopettaneensa pelaajauransa.


title: Per-Åge Skrøder

text: Skrøder edusti Norjaa Vancouverin olympiakisoissa 2010 ja Sotšin olympiakisoissa 2014. Hän pelasi myös Salt Lake Cityn, Torinon ja Vancouverin olympiakisojen karsinnoissa. Skrøder oli koko Torinon olympialaisten karsintojen paras maalintekijä ja jakoi pistepörssin voiton joukkuetovereidensa Tore Vikingstadin ja Anders Myrvoldin kanssa tehoilla 9+3=12. Muun muassa ensimmäisellä karsintakierroksella 14. marraskuuta 2004 Stavangerissa Serbiaa ja Montenegroa vastaan hän teki Norjan 21–0-murskavoittoon päättyneessä ottelussa hurjat tehot 5+2=7.


title: Per-Åge Skrøder

text: Skrøder pelasi myös MM-kilpailuissa vuosina 1998, 1999, 2000, 2002, 2003, 2004, 2006, 2008, 2009, 2011, 2012, 2013 ja 2014. Noista vuoden 1998 turnaus kului B-sarjassa ja vuosien turnaukset 2002–2004 I-divisioonassa. Skrøder oli vuoden 2000 turnauksessa Norjan paras maalintekijä neljällä osumallaan.


title: Per-Åge Skrøder

text: Skrøder pelasi myös alle 20-vuotiaiden B-sarjan MM-kilpailuissa 1997 sekä alle 18-vuotiaiden EM-kilpailuissa 1995 ja alle 18-vuotiaiden I-divisioonan EM-kilpailuissa vuonna 1996.


title: Asiana Airlinesin lento 733

text: Asiana Airlinesin lento 733 oli Asiana Airlinesin kotimaan matkustajalento Soulin ja Mokpon välillä Etelä-Koreassa 26. heinäkuuta 1993. Boeing 737 -kone yritti laskeutua kahdesti huonossa säässä ja kolmannella yrittämällä törmäsi vuoreen noin neljä kilometriä ennen kiitotietä. Miehistön kuudesta jäsenestä kaksi kuoli, ja 110 matkustajasta kuoli 66.


title: Asiana Airlinesin lento 733

text: Ennen vuotta 2002 "lento 733" oli Etelä-Korean eniten kuolonuhreja vaatinut lento-onnettomuus.


title: Billy Graham (showpainija)

text: Eldridge Wayne Coleman (s. 7. kesäkuuta 1943) on yhdysvaltalainen entinen showpainija ja kehonrakentaja. Hänet tunnetaan parhaiten kehänimellä "Superstar" Billy Graham ja hänen World Wide / World Wrestling Federation ajoistaan. Tämän aikana hän voitti kerran WWF:n mestaruuden.


title: Billy Graham (showpainija)

text: Hän oli aktiivinen vuosina 1970–1976, 1977–1981, 1982–1988 ja 2004–2009. Marraskuussa 2015 hän ilmoitti tekevänsä jälleen paluun.


title: Billy Graham (showpainija)

text: Grahamin suosio pohjautui pääasiassa enemmän hänen imagoonsa kuin painitaitoihin. Moni merkittävä painija, kuten Triple H, Scott Steiner, Hulk Hogan ja Jesse Ventura, on ottanut hänestä vaikutteita.


title: Billy Graham (showpainija)

text: Aluksi Graham harjoitteli Stampede Wrestling promootiossa Stu Hartin kanssa. Vuonna 1969 hän teki debyyttinsä. Hän paini vähän aikaa oikealla nimellään, mutta muutettuaan takaisin Yhdysvaltoihin ja liityttyään National Wrestling Allianceen, hän vaihtoi kehänimensä Billy Grahamiksi. Grahama debytoi World Wide Wrestling Federationissa vuonna 1975 The Grand Wizard managerinaan. 30. huhtikuuta 1977 Graham voitti WWWF Mestaruuden päihittämällä sen aikaisen mestarin Bruno Sammartinon Baltimore, Maryland:ssa. Billy hallitsi maailmanmestaruutta 296 päivää, mikä on myös pisin hallintoaika, "heel" maailman mestarille, joka on voittanut yhden maailmanmestaruuden.


title: Billy Graham (showpainija)

text: Hän paini hallintoajallaan ympäri Yhdysvaltoja ja jopa Japanissa asti. Hän kohtasi tunnettuja haastajia ja entisiä mestareita kuten: Bruno Sammartino, Dusty Rhodes, Pedro Morales, Don Muraco ja Mil Mascaras. Erään Grahamin tunnetuimman ottelun hän paini vuonna 1977 Miamissa, Floridassa Harley Racea vastaan (silloinen NWA World Heavyweight Mestari). Ottelu oli molempien maailmanmestaruuksista, mutta ottelu päättyi, kun tunnin aika-raja päättyi. 20. helmikuuta 1978 Billy hävisi tittelinsä Bob Backlundille. Graham kilpaili vuoden 1980 maailman vahvin mies kilpailussa, missä hän sijoittui 7:ksi. Tässä tapahtumassa hän myös loukkaantui.


title: Billy Graham (showpainija)

text: Graham ehdotti Vincent K. McMahonille, että Ivan Koloff kääntyisi Billya vastaan, mikä tekisi hänestä fanien suosikin. McMahon kieltäytyi, koska hän ja moni muu näkivät Grahamin heelinä.


title: Billy Graham (showpainija)

text: Yksi Grahamin muistetuimpia feudejaan mestarina oli Dusty Rhodesia vastaan, mikä huipentui "Texas Bullrope" otteluun. Pian feudin loputtua Graham jätti WWWF:än. WWWF:än pääareenalla Madison Square Gardenilla, Grahamin ansiosta kahdestakymmenestä show’sta yhdeksäntoista show’ta oli myyty loppuun, eli 95%. Tämä on helposti korkein saavutus yhtiön koko historian aikana.


title: Billy Graham (showpainija)

text: Graham palasi nyt uudelleen nimettyyn World Wrestling Federationiin vuonna 1982. Grahamilla oli palatessaan uusi "look": kalju ja viikset.


title: Billy Graham (showpainija)

text: Pian hän haastoi Bob Backlundin WWF Mestaruudesta, mutta ei koskaan sitä voittanut toistamiseen. Reaktiona tähän Graham rikkoi Backlundin mestaruusvyön lähes kahteen kappaleeseen. Eikä kauankaan, kun hän lähti WWF:stä.


title: Billy Graham (showpainija)

text: Championship Wrestling from Floridassa hän oli Kevin Sullivanin Army of Darkness ryhmän jäsen ja sitten vihollinen. Graham vietti vähän aikaa Jim Crockett Promotionsissa, missä hän työskenteli Paul Jonesille hänen Jimmy Valiant feudin ajan. Graham myös palasi entiseen "lookiinsa". Tätä lookia on käyttänyt mm. Hulk Hogan ja Scott Steiner. Graham vietti myös vähän aikaa American Wrestling Assocationissa.


title: Billy Graham (showpainija)

text: Graham palasi WWF:ään vielä kerran vuonna 1986 "kannattajien suosikkina". Graham ei ehtinyt esiintyä kauan, kun steroidit alkoivat kuluttaa hänen kehoaan. Hän palasi 1987 vuoden puolivälillä ja aloitti feudin Butch Reedin kanssa muutaman kuukauden ajaksi, kunnes hänellä ilmeni lonkka- ja nilkkavaivoja. One Man Gang lopetti hänen aktiivisen uransa. Tämän jälkeen Grahamista tuli Don Muracon "manageri". Grahamin piti alun perin otella ensimmäisessä Survivor Seriesissa, mutta Don Muraco paikkasi hänet.


title: Kalle Rokala

text: Kalle Edvard Rokala () oli suomalainen jääkärimajuri. Hän oli ensimmäisen maailmansodan aikana Saksassa sotilaskoulutuksen saanut jääkäri. Myöhemmin hän toimi Suomen sisällissodassa muun muassa joukkueenjohtajana Valkoisessa armeijassa. Hän osallistui vielä talvi- ja jatkosotaankin esikuntatehtävissä.


title: Kalle Rokala

text: Hänen vanhempansa olivat puuseppä Matti Rokala ja Anna Oikari. Hänet vihittiin avioliittoon vuonna 1919 Aino Paasosen kanssa. Rokala kävi kansakoulun ja kävi kansakoulun ja suoritti yksityisesti viidennen luokan Helsingin suomalaisessa lyseossa vuonna 1921. Hän kävi Reserviupseerikoulun vuonna 1922 ja kaasusuojelukurssin vuonna 1928.


title: Kalle Rokala

text: Rokala työskenteli liikeapulaisena Kokkolassa ennen liittymistään vapaaehtoisena Saksassa sotilaskoulutusta antavan Jääkäripataljoona 27:n 2. komppaniaan 10. joulukuuta 1915, josta hänet siirrettiin 1. maaliskuuta 1916 pataljoonan täydennysjoukkoon ja laskettiin 12. heinäkuuta 1917 siviilitöihin Saksaan. Takaisin pataljoonan täydennysjoukkoon hän palasi 13. elokuuta 1917, josta hänet siirrettiin 18. elokuuta 1917 alkaen pataljoonan 4. komppaniaan. Neljännestä komppaniasta hänet palautettiin alkuperäiseen komppaniaansa (2. komppania) 6. lokakuuta 1917.


title: Kalle Rokala

text: Rokala astui Suomen armeijan palvelukseen aliupseeriksi ylennettynä Saksassa 11. helmikuuta 1918 ja saapui Suomeen (Vaasaan) 25. helmikuuta 1918 jääkärien pääjoukon mukana. Hänet sijoitettiin Suomen valkoiseen armeijaan aluksi kirjurialiupseeriksi 3. Jääkärirykmentin 7. jääkäripataljoonan esikuntaan, josta hänet siirrettiin joukkueenjohtajaksi pataljoonan 2. komppaniaan 5. huhtikuuta 1918 alkaen. Hän osallistui sisällissodan taisteluihin Tampereella sekä Aittolahdessa, Lyykylässä, Vannikkalassa ja Talissa.


title: Kalle Rokala

text: Rokala palveli sisällissodan jälkeen edelleen joukkueenjohtajana 3. Jääkärirykmentissä, josta muodostettiin myöhemmin ensin Savon jääkärirykmentti 3:ksi ja sitten Uudenmaan rykmentiksi. Rokala siirrettiin 25. lokakuuta 1922 Keski-Suomen rykmenttiin, jossa hän toimi aluksi nuorempana upseerina eri komppanioissa ja 29. toukokuuta 1925 alkaen I pataljoonan taloudenhoitajana ja 31. elokuuta 1928 alkaen pataljoonan adjutanttina sekä 27. toukokuuta 1931 alkaen udelleen nuorempana upseerina. Lopulta hänet nimitettiin 12. helmikuuta 1935 alkaen Kaasusuojelukoulun taloudenhoitajaksi.


title: Kalle Rokala

text:
Rokala osallistui talvisotaan toimistoupseerina Päämajassa. Välirauhan aikana hän toimi aluksi edelleen samassa
tehtävässä, kunnes hänet siirrettiin huoltopäälliköksi Jalkaväen aliupseerikouluun. Jatkosotaan hän osallistui
toimistopäällikönä 15. Divisioonassa, josta hänet siirrettiin vuonna 1942 huoltopäälliköksi Jalkaväen aliupseerikouluun.
Hän erosi vakinaisesta palveluksesta sodan jälkeen ja siirtyi Oy Majurin palvelukseen ja oli sen palveluksessa vuoteen
1949 saakka.


title: Höök (televisiosarja)

text: Höök on ruotsalainen poliisisarja, jota tehtiin kaksi tuotantokautta vuosina 2007 ja 2008. Sarjan päähenkilö on rikospoliisi Eva Höök, jota näytteli ensimmäisellä kaudella Anna Pettersson ja toisella kaudella Cecilia Ljung.


title: Höök (televisiosarja)

text: Sarjan tapahtumat sijoittuvat Luulajaan, Pohjois-Ruotsiin. Eva Höökin ja hänen poliisityötoveriensa lisäksi keskeisiä hahmoja ovat muun muassa Evan poika Lasse ja Evan veli. Eva on yksinhuoltaja, sillä Lassen isä on kuollut.


title: Höök (televisiosarja)

text: Suomessa sarjaa on esittänyt FST5 2009 ja 2010.


title: Ala-Kuohunki

text: Ala-Kuohunki on järvi Rovaniemellä Jokelan ja Narkauksen välissä. Ala-Kuohungissa ei ole saaria. Se yhtyy Kuohunkijokea pitkin Kemijokeen.


title: Green Lantern: Rise of the Manhunters

text: Green Lantern: Rise of the Manhunters on Double Helix Gamesin ja Griptonite Gamesin kehittämä sekä Warner Bros. Interactive Entertainmentin julkaisema toimintapeli, joka perustuu DC Comicsin sarjakuvahahmoon Vihreään Lyhtyyn. Peli julkaistiin kesäkuussa 2011 Microsoft Windowsille, PlayStation 3:lle, Xbox 360:lle, Wiille, Nintendo DS:lle, Nintendo 3DS:lle ja iOS:lle.Ihmismetsästäjät on androidirotu, jonka loivat universumin vartijat. Heidän oli tarkoitus toimia maailmankaikkauden poliisiyksikkönä, mutta heistä tuli liian pakkomielisiä rankaisemaan, kuin toteuttamaan oikeutta. Tämä pakotti Vartijat tuhoamaan luomuksensa, joista muutama kuitenkin selvisi elossa ja pakeni. Vartijat päättivät rakentaa uuden poliisiyksikön ja perustivat Vihreiden Lyhtyjen joukon, jotka käyttävät aseinaan voimasormusta.


title: Green Lantern: Rise of the Manhunters

text: Nyt ihmismetsästäjät ovat palanneet takaisin kostamaan vartijoille ja tuhoamaan Vihreät Lyhdyt. He värväävät apuunsa lahjakkaan, mutta ylimielisen koelentäjän Hal Jordanin suojelemaan ja ylläpitämään oikeutta.


title: Supernatural (4. tuotantokausi)

text: Yhdysvaltalaisen televisiosarjan "Supernaturalin" neljäs tuotantokausi alkoi Yhdysvalloissa CW-kanavalla 18. syyskuuta 2008. Kauden näyttelijäkaartiin kuuluvat jälleen Jared Padalecki, Jensen Ackles sekä Jim Beaver. Kausi esittelee myös uusia hahmoja, tärkein niistä on Misha Collinsin esittämä enkeli Castiel.


title: Supernatural (4. tuotantokausi)

text: Kausi käsittelee Deanin paluuta Helvetistä, Samin uutta kykyä manata demoneja sekä Lilithin aikomusta vapauttaa Lucifer maan päälle.


title: Thomas J. O’Brien

text: Thomas Joseph O’Brien (29. marraskuuta 1935 – 26. elokuuta 2018) oli yhdysvaltalainen katolisen kirkon pappi, joka toimi Phoenixin piispana vuosina 1982–2003.


title: Thomas J. O’Brien

text: O’Brien syntyi Indianapolisissa ja opiskeli pappisseminaarissa Indianassa. Papiksi hänet vihittiin Tucsonissa 7. toukokuuta 1961. Hän toimi pappina Phoenixissa vuodesta 1964 ja 6. tammikuuta 1982 hänet vihittiin Phoenixin piispaksi. Hän toimi virassa 21 vuotta kunnes erosi 18. kesäkuuta 2003.


title: Thomas J. O’Brien

text: Phoenixin piispana O’Brien tunnettiin järjestämistään hyväntekeväisyyskeräyksistä, joilla rakennettiin kouluja ja autettiin köyhiä. Hänen aikanaan Phoenixissa vierailivat paavi Johannes Paavali II ja äiti Teresa.


title: Thomas J. O’Brien

text: Vuonna 2003 O’Brien tunnusti antaneensa useiden pappien jatkaa toimissaan, vaikka tiesi näiden käyttäneen lapsia seksuaalisesti hyväkseen. Kesäkuussa 2003 hän ajoi 43-vuotiaan miehen yli ja pakeni paikalta. Tästä hänet tuomittiin 26. maaliskuuta 2004 neljän vuoden ehdolliseen vankeuteen sekä 1000 tuntiin yhdyskuntapalvelua.


title: Yasunin kansallispuisto

text: Yasunin kansallispuisto sijaitsee Amazonin sademetsässä itäisessä Ecuadorissa. Se on kooltaan 10 000 neliökilometriä ja biodiversiteetiltään yksi maailman rikkaimmista alueista. Yasunin puistossa elää ainutlaatuisia apina-, lintu- ja sammakkoeläinlajeja. Yasunin metsä on myös huaranien, metsästäjä-keräilijöihin kuuluvan alkuperäiskansan koti.


title: Yasunin kansallispuisto

text: Ecuadorin öljyvarannot ovat 4,7 miljardia barrelia, mistä Yasunissa on arviolta 0,85 miljardia barrelia. Ecuador teki vuonna 2010 sopimuksen Yhdistyneiden kansakuntien ympäristöohjelman (UNEP) kanssa, jotta sademetsän suojelualueella olevat öljylöydöt jätetään hyödyntämättä. Tästä vastineeksi se saa korvauksia 2,7 miljardia euroa.


title: Rusokantokääpä

text: Rusokantokääpä ("Fomitopsis rosea") on harvinainen kääpälaji. Suomessa se luokitellaan silmälläpidettäväksi. Se esiintyy nimensä mukaisesti kannoissa ja kaatuneissa kuorellisissa kuusissa. Rusokantokääpä on melko yleinen Pohjois-Suomessa, mutta harvinaistuu etelään päin mentäessä. Sen löytää parhaiten vanhoista luonnontilaisista metsistä esimerkiksi kansallispuistoissa ja muissa suojelluissa metsissä. Laji ei siedä juurikaan ihmistoimintaa, joten rusokantokääpä toimii hyvänä indikaattorina metsän luonnontilaisuudesta.


title: Rusokantokääpä

text: Rusokantokäävän itiöemät kasvavat 12 cm leveiksi ja 6 cm korkeiksi. Yläpinta on ruskehtavanharmaa, vanhemmiten lähes musta, kasvavana reuna ruusunpunainen. Pillistö on tuoreena vaaleanpunainen , kuivuessaan ruskehtava. Malto on väriltään syvän ruusunpunainen, pikemminkin hopeanharmahtavaa kuin ruskehtavaa, venyvän sitkeää. Itiöemät ovat kavion muotoisia ja kasvavat yksittäin, kun samantyyppisellä "Fomitopsis cajanderi" -lajilla itiöemät ovat ryppäinä ja malto ruskehtavaa. Nuoret yksilöt ovat pinnaltaan hennon nukkakarvaisia, vanhemmiten karvat katoavat.


title: Green Lantern (elokuva)

text: Green Lantern on vuonna 2011 ensi-iltansa saanut yhdysvaltalainen supersankarielokuva, joka perustuu John Broomen ja Gil Kanen luomaan ja DC Comicsin sarjakuvissa seikkailevaan supersankariin Vihreään Lyhtyyn. Elokuvan ohjasi Martin Campbell ja käsikirjoituksesta vastasivat Greg Berlanti, Michael Goldenberg, Michael Green ja Marc Guggenheim. Pääosassa näyttelevät Ryan Reynolds, Blake Lively, Peter Sarsgaard ja Mark Strong.


title: Green Lantern (elokuva)

text: Vihreän Lyhdyn joukot ovat pitkään maailmankaikkeudessa ollut pieni, mutta vahva ryhmä, joka puolustaa rauhaa ja oikeutta. Jokaisella Vihreällä Lyhdyllä on voimasormus, joka antaa käyttäjälleen supervoimat. He kohtaavat kuitenkin pahimman uhkansa, kun Parallax uhkaa tuhota maailmankaikkeuden tasapainon, jonka myötä kaikkien kohtalo riippuu uusimmasta Vihreiden Lyhtyjen joukon jäsenestä, Maasta kotoisin olevasta Hal Jordanista. Jordan on lahjakas ja ylimielinen koelentäjä, mutta hänellä on vaikeuksia hallita sormuksen voimia. Asiaa ei helpota se, etteivät muut Vihreät Lyhdyt kunnioita ihmisrotua lainkaan. Jordan saa kuitenkin tukea lapsuuden rakkaudeltaan Carol Ferrisiltä, jonka avulla hänellä on mahdollisuus löytää rohkeutensa ja voittaa pelkonsa todistaakseen olevansa yksi mahtavimmista Vihreistä Lyhdyistä ja tuhota Parallax.


title: Kalevan kisat 2010

text: Kalevan kisat 2010 eli yleisurheilun Suomen-mestaruuskilpailut järjestettiin 5.–8. elokuuta 2010 Kajaanissa Vimpelinlaakson urheilukentällä.


title: Kalevan kisat 2010

text: Kisoihin myytiin noin 18 400 lippua ja kaiken kaikkiaan kisavieraita oli neljän kisapäivän aikana noin 25 500.


title: Kalevan kisat 2010

text: Lähde: live.time4results.com


Kuolemattoman Nicholas Flamelin salaisuudet () on irlantilaisen kirjailija Michael Scottin luoma fantasiakirjasarja, joka käsittää kaikkiaan kuusi osaa. Kansikuvituksista vastaa Michael Wagner. Vuonna 2009 sarjaa alettiin kääntää 20 eri kielelle.


title: Kuolemattoman Nicholas Flamelin salaisuudet

text: Sarja kertoo nuorten kaksosten seikkailusta kuolemattoman Nicholas Flamelin kanssa. Huom. vain englanninkielellä.


text: Kirjasarja on synnyttänyt useita verkkopelejä joista ensimmäinen oli "The Codex Master", jossa yritetään saada selville salainen koodi logiikan avulla.


text: The Sorceress osaa varten julkaistiin "The Challenges of the Elder", jossa tehtävänä on läpäistä neljä erilaista haastetta.


text: Ennen yhdysvaltojen The Necromancerin julkaisua avattiin "The Quest for the Codex", jossa ratkotaan numeraalisia ongelmia aikaa vastaan.


text: Kirjasarjan elokuvaoikeudet myytiin New Line Cinemalle vuonna 2006. Mark Burnett nimitettiin projektin tuottajaksi ja elokuva pääsi jopa IMDb:n sivuilla esituotantovaiheeseen, jonka jälkeen oikeudet luovutettiin takaisin Michael Scottille. Vuonna 2009 Lorenzo di Bonaventura ilmoitti ostaneensa elokuvaoikeudet kirjasarjaan ja hän nimitti Michael Scottin ja Barry Krostin tuottajiksi.


title: MTN Group

text: MTN Group on eteläafrikkalainen teleoperaattori. MTN toimii 21 eri valtiossa ja sen toimitusjohtaja on Phuthuma Nhleko.


title: MTN

text: MTN voi tarkoittaa seuraavia asioita:


title: Maverick Minds

text: Maverick Minds on tamperelainen tuottajakaksikko, johon kuuluu Wille Sallinen sekä Juho Hellman. Vuonna 2003 Turnin' Records (nyk. Open Records) -levy-yhtiön "Henry "Skem" Kaprali" sai heidät tuottamaan musiikkia työkseen. Sen jälkeen he ovat tehneet taustoja kotimaisille sekä ulkomaisille artisteille.


title: Maverick Minds

text: Maverick Minds ja Skem lähtivät 2006 Brooklyniin tuottamaan taustoja. Heidän musiikkiaan on soitettu yhdysvalloissa mm. suositulla WQHT (Hot 97) -radiokanavalla.


title: Maverick Minds

text: Sallinen kuuluu myös tuotantoryhmään The Crew, joka on yhdysvalloissa toimivan Pitbull ja Robert Fernandezin perustaman Famous Artist Music & Management yhtiön alaisuudessa.


title: Maverick Minds

text: 2012 Sallinen perusti Suomeen uuden tuotantotiimin LoonyTunes - Music Production, jonka musiikkigenre on Pop/House/Electro painotteinen.Muita julkaisuja


title: Kuningas soundi

text: Kuningas soundi on helsinkiläisen reggaeartisti Nopsajalan kolmas studioalbumi. Sen julkaisi Monsp Records 25. elokuuta 2010. Albumi nousi ilmestymisviikollaan (35/2010) Suomen virallisen listan sijalle 29 ja pysyi sillä yhteensä kaksi viikkoa.


title: Kuningas soundi

text: Albumin ensimmäinen näytekappale, "Stereot", julkaistiin toukokuussa 2010. Kappaleella vierailee rap-artisti Juno. "Paineet tippuu" julkaistiin toisena näytekappaleena. Sillä vierailee puolestaan rap-artisti Asa ja se julkaistiin loppukesästä 2010 musiikkivideon kera. Albumin jokaisella kappaleella on vähintään yksi vierailija, paitsi kappaleella "Puu kaatuu". Albumi siis poikkeaa huomattavasti Nopsajalan edellisestä albumista "5 sormee", jolla ei ole yhtään vierailijaa.


title: Kuningas soundi

text: Albumin teemana, josta albumi on myös saanut nimensä, on Nopsajalan ja tuottaja DJ Svengalin järjestämä Kuningassoundi-niminen kesäklubi Helsingin Vanhassakaupungissa. Albumin kaikki kappaleet on nauhoitettu vierailijoiden kanssa esiintymispäivänä ja esitetty illalla yleisölle. Kesän 2010 viimeinen Kuningassoundi-tapahtuma järjestettiin 21. elokuuta, jolloin juhlittiin myös albumin julkaisua. Kuningassoundi-klubilla on ollut parhaillaan yli 500 kuuntelijaa.


title: Jusepe de Ribera

text: Jusepe de Ribera (1591–1652), lisänimeltään Lo Spagnoletto (”Pikku espanjalainen”), oli espanjalais-italialainen taidemaalari. Hän toimi pääasiassa Napolissa Italiassa, missä häntä pidetään niin sanotun Napolilaisen koulun perustajana. Hänen töissään yhdistyy vahva realismi ja uskonnollinen haaveilu. Hän maalasi useita marttyyrien kohtaloita kuvaavia töitä.


title: Jusepe de Ribera

text: Caravaggion oppilaana Jusepe oli omaksunut realistisen ilmaisutavan sekä opettajansa valon ja varjon käsittelyn. Erityisen suuri vaikutus hänellä oli 1600-luvun Espanjan maalaustaiteeseen. Suomessa Ateneumin taidemuseossa on hänen työnsä "Ecce Homo".


title: Don Arden

text: Don Arden (4. tammikuuta 1926 Manchester, Englanti, Britannia – 21. heinäkuuta 2007 Los Angeles, Kalifornia, Yhdysvallat) oli brittiläinen musiikkimanageri, agentti ja liikemies. Hänet tunnetaan parhaiten työstään Small Faces-, Electric Light Orchestra- ja Black Sabbath- yhtyeiden managerina. Arden tuli kuuluisaksi aggressiivisista, väitetysti jopa laittomista bisnesmetodeistaan, jotka antoivat hänelle useita lempinimiä, kuten ”Mr. Big”, ”Englantilainen kummisetä” ja ”Popin Al Capone”.


title: Don Arden

text: Ardenin kovapintaisuuden sai kokea muun muassa Small Faces, jonka singlen ”My Mind's Eye” Arden julkaisi vuonna 1966 omin päin, kysymättä yhtyeeltä asiasta. Small Faces katkaisi managerisopimuksen, huolimatta siitä, että ”My Mind's Eye” nousi brittilistan sijalle neljä.


title: Don Arden

text: Sharon Osbourne, joka tunnetaan parhaiten Black Sabbath-solisti Ozzy Osbournen vaimona, on Ardenin tytär. Arden ja Sharon Osbourne riitaantuivat 1980-luvun alkupuolella, eikä Osbourne puhunut isälleen 20 vuoteen. He sopivat riitansa lopulta vuonna 2001 ja Arden jopa vieraili The Osbournes -tosi-tv-sarjassa.


title: Luettelo jazzstandardeista

text: Jazzstandardit ovat musiikkikappaleita, jotka ovat tulleet osaksi jazzmusiikin vakiintunutta repertuaaria.


title: Viitakumpu

text: Viitakumpu on kaupunginosa Kouvolan kaupungin pohjoisosassa. Asutus koostuu 1970-luvulla rakennetuista kerrostaloista sekä muutamista omakoti- ja rivitaloalueista. Viitakummun palveluihin kuuluu päiväkoti, sekä asukastupa. Lisäksi alueella toimii Kouvolan seudun ammattiopiston yksikkö. Viitakumpu-Palokankaan kyläyhdistys ViiPa ry järjestää kesäisin kyläjuhlat.


title: Viitakumpu

text: Liikuntaa voi harrastaa läheisellä jalkapallokentällä joka toimii talvisin luisteluratana, ja alueelta pääsee kevyen liikenteen väylää pitkin Käyrälammen uimarannalle.


title: Something to Live For

text: ”Something to Live For” on Billy Strayhornin säveltämä jazzkappale vuodelta 1939. Sen nauhoitti ensimmäisenä Duke Ellingtonin orkesteri 21. maaliskuuta 1939 säveltäjän itsensä toimiessa pianistina. Laulajana toimi Jean Eldridge.


title: Something to Live For

text: Kappale sai alkunsa Strayhornin teini-ikäisenä kirjoittamasta samannimisestä runosta, joka alkoi sanoilla ”haluan jotain minkä vuoksi elää”. Myöhemmin Strayhorn sävelsi musiikin runon sanoihin. Julkaistuun äänitteeseen Ellington merkittiin toiseksi kappaleen säveltäjistä.


title: Something to Live For

text: Kappaleen on äänittänyt Ellingtonin lisäksi muun muassa Ella Fitzgerald, joka on sanonut kappaletta joskus suosikkilaulukseen.


title: Satin Doll

text: ”Satin Doll” on Duke Ellingtonin ja Billy Strayhornin säveltämä ja Johnny Mercerin sanoittama jazzstandardi vuodelta 1953. Ellington sävelsi ensin hahmotelman kappaleen melodiasta, jonka Strayhorn sitten täydensi soinnuilla ja sanoitti. Viisi vuotta myöhemmin Johnny Mercer korvasi sanat kaupallisesti otollisemmalla versiolla.


title: Satin Doll

text: Ellingtonin pianosoololla alkava alkuperäinen nauhoitus vuodelta 1953 on yhä yksi merkittävimmistä kappaleen versioista. Se nousi singlelistan sijalle 27 ja oli Ellingtonin viimeinen merkittävä radiohitti. Pianisti Earl Hines nauhoitti kappaleen lukuisia kertoja uransa loppupuolella. Ellingtonin täyttäessä 70 vuotta Hines kirjoitti Down Beat -lehden mainospalstalle toivottaen Ellingtonille hyvää syntymäpäivää, ja lisäsi loppuun pienellä tekstillä ”Muista, minä kirjoitin ’Satin Dollin’.” Hines ei kuitenkaan koskaan perustellut, mitä tarkoitti väitteellään. Laulaja Ella Fitzgerald nauhoitti myös useita versioita kappaleesta, yhtenä suosituimmista Count Basien orkesterin kanssa äänitetty versio vuoden 1963 albumilta "Ella & Basie". Kappaleen ovat nauhoittaneet myös muun muassa Oscar Peterson, Kenny Burrell, McCoy Tyner, Wes Montgomery ja Ellingtonin yhtyeen saksofonisti Johnny Hodges.


title: Satin Doll

text: Ellingtonin perikunta nosti 1990-luvulla oikeusjutun kyseenalaistaakseen Strayhornin tekijänoikeuden kappaleeseen. Perusteluna oli, ettei pelkkä sointujen keksiminen valmiiseen melodiaan ole riittävä luova panos tekijänoikeuden saamiseen. Oikeus kuitenkin hylkäsi syytteet.


title: Professori Heikkerö

text: Professori Heikkerö on alun perin oululaisten metallimuusikoiden muodostama huumoriorkesteri, joka aloitti Sleepy Sleepers -coverbändinä vuonna 1997. Sittemmin ohjelmisto on laajentunut myös muiden artistien tuotannon uudelleensovituksiin sekä omiin kappaleisiin. Levyillä kuullaan vierailijoina mm. Ville Laihialaa, Läjä Äijälää, Maya Paakkaria ja Sami Kallvikbackaa (taiteilijanimellä "BB-Sami"). Orkesterin viimeisin vierailija on Johanna Tukiainen, jonka kanssa yhtye teki myös kesällä 2011 kiertueen nimellä Professori Heikkerö goes glamour feat. Johanna Tukiainen.


title: Professori Heikkerö

text: Yhtyeen nimi viittaa entiseen Sleepy Sleepers -rumpaliin ja Tennesseen yliopiston taiteilijaprofessorina toimineeseen Markus Heikkeröön.


title: Christel Rönns

text: Christel Rönns (s. 7. elokuuta 1960) on suomenruotsalainen graafinen suunnittelija ja kuvittaja, joka on erikoistunut lastenkirjojen kuvitukseen. Kuvittamisen ohella hän on myös kirjoittanut lastenkirjoja. Vuonna 2012 hän voitti Finlandia Junior -palkinnon teoksestaan "Det vidunderliga ägget". Hänen kuvittamansa teos on ollut Finlandia Junior -ehdokkaana myös vuosina 2000, 2003, 2006, 2007 ja 2010.


title: Christel Rönns

text: Rönns opiskeli Tampereen teknillisen korkeakoulun arkkitehtiosastolla vuosina 1979–1984 kuitenkaan valmistumatta. Myöhemmin hän vaihtoi alaa ja valmistui taiteen maisteriksi vuonna 2000. Rönns on kuvittanut kaikkiaan noin 60 kirjaa, joista hän on myös kirjoittanut kolme. Ensimmäiset kaksi omaa teostaan hän kirjoitti sekä suomeksi että ruotsiksi, mutta "Det vidunderliga ägget" julkaistiin alun perin vain ruotsiksi. Finlandia Junior -palkinnon saamisen jälkeen se ilmestyi myös suomeksi. Käännöksen teki Mirjam Ilvas. Hän on kirjoittanut ja kuvittanut myös novellin ”Noutaja”, joka on julkaistu kolmessa osassa monessa suomalaisessa lehdessä. Novelli oli osa Suomen kahdeksasluokkalaisten valtakunnallista ”Luetko Sinä?” -kampanjaa.


title: Christel Rönns

text: Rönnsin puoliso on Saku Heinänen, ja heillä on kaksi lasta.


title: Pursukääpä

text:
Pursukääpä ("Amylocystis lapponica") on harvinainen vanhojen metsien kääpälaji. Suomessa se luokitellaan silmälläpidettäväksi lajiksi. Laji kasvaa vanhoissa kaatuneissa kuusenrungoissa.
Pursukäävän itiöemä on kermanvärinen ja nukkapintainen. Vanhemmiten siihen tulee ruskeita läikkiä. Reuna on nuorena tylppä ja epätasainen, mutta terävöityy ikääntyessä. Likaisenvalkoinen alapinta muuttuu ruosteenväriseksi hiertyneistä kohdista. Malto on väriltään ruosteenvalkoista. Tuoreena siinä on erikoinen, melko miellyttävä tuoksu, joka tuo mieleen suopursun. Nuorena pursukääpä on niljainen ja tahmea, vanhana korkkimainen ja kuivana kova.


title: Pursukääpä

text: Pursukääpää tavataan ikimetsissä taiga-alueilla Skandinaviasta Venäjälle ja Yhdysvaltoihin asti ulottuvalla vyöhykkeellä. Suomessa laji on vielä melko yleinen Pohjois- ja Itä-Suomessa, mutta Keski-Suomessa on enää vain muutama esiintymä suojelualueilla.


title: Kuriton sukupolvi (vuoden 1937 elokuva)

text: Kuriton sukupolvi on Wilho Ilmarin ohjaama komediaelokuva vuodelta 1937. Se pohjautuu Mika Waltarin samannimiseen menestysnäytelmään. Elokuva kertoo väärinymmärretystä ja outona pidetystä professorista Reinhold Varavaarasta, jota hänen perheensä pitää aluksi pilkkanaan, ja hänen äkillisestä ryhdistäytymisestään. Elokuvaa on luonnehdittu ”lempeäksi komediaksi”.


title: Kuriton sukupolvi (vuoden 1937 elokuva)

text: Wilho Ilmari oli ohjannut Waltarin näytelmän ensin Tampereen Teatteriin 1936 ja seuraavana vuonna Kansallisteatteriin. Waltari teki käsikirjoituksen elokuvaan näytelmänsä pohjalta itse.


title: Kuriton sukupolvi (vuoden 1937 elokuva)

text: "Kuriton sukupolvi" oli ensimmäinen Ilmarin ohjaama äänielokuva. Waltarin kuvakäsikirjoituksessa oli peräti 259 sivua, vaikka hän karsikin näytelmän keskusteluja. Ilmari kuvasi elokuvan käsikirjoituksen mukaan, ja vaikka siitä leikattiin pois monta jaksoa, elokuvasta tuli lähes kahden tunnin pituinen.


title: Kuriton sukupolvi (vuoden 1937 elokuva)

text: Elokuvan tarinassa on joitakin eroja näytelmään verrattuna, ja niistä huomaa, että tekijät ovat ymmärtäneet elokuvan ominaisluonteen eivätkä ole yrittäneet tehdä vain filmattua teatteria. Esimerkiksi näytelmä alkaa Kalin syntymäpäiviltä, mutta elokuva alkaa farssimaisesti, kun Kali on pidätetty hänen talutettuaan lehmän eduskuntatalon eteen ja professori joutuu hoitamaan lehmää. Varavaaran ryyppyreissu, joka kerrotaan näytelmässä takaumana, näytetään elokuvassa kronologisesti. Elokuva keskittyy myös professorin ja Marjan rakkaustarinaan enemmän kuin näytelmä. Näytelmän lopussa professori tekee sovinnon vaimonsa kanssa, mitä elokuvassa ei näytetä.


title: Kuriton sukupolvi (vuoden 1937 elokuva)

text: Näyttelijät ovat enimmäkseen samoja kuin Kansallisteatterin näytelmässä. Siellä tosin Uuno Laakson vastanäyttelijänä Marjan roolissa oli ollut Henny Valjus, kun taas elokuvassa Marjaa esittää Ansa Ikonen. Rajalan mukaan Laakso ”vieroksui” muutosta. Tampereen Teatterin näyttelijöistä elokuvassa esiintyy Oke Tuuri Kalin roolissa.


title: Kuriton sukupolvi (vuoden 1937 elokuva)

text: Waltari-elämäkerrassaan Panu Rajala luonnehtii elokuvan kuvausta sanoin ”suunnattoman hidas”, ja hänestä siinä on huonosti perusteltuja välikuvia. Televisioesityksen aikaisessa arviossa kiitosta on saanut Uuno Laakson pääroolisuoritus, joka on herkkävireinen ja elokuvan kantava voima.


title: Kuriton sukupolvi

text: Kuriton sukupolvi voi tarkoittaa seuraavia:


title: Kitáb-i-Aqdas

text: Kitáb-i-Aqdas: Kaikkein pyhin kirja (, "al-Kitab al-aqdas", myös suomennettu "Kaikkein pyhin laki") on bahai-uskon yksi keskeisimpiä kirjoja. Sen kirjoitti uskon perustajaprofeetta Baha’ullah vuonna 1873. Kirja kirjoitettiin alun perin arabiaksi. Se käsittelee laajamittaisesti teemoja ihmisen henkilökohtaisen elämän ohjeista maailman uudelleen järjestelyyn.


title: Seitsemän laaksoa

text: Seitsemän laaksoa (, Haft-Vádí) on bahai-uskon perustajaprofeetta Baha’ullah kirjoittama kirja. Se on runollinen teos elämän tarkoituksen löytämisestä. Kirja on kirjoitettu persiaksi noin vuoden 1860 tienoilla Bagdadissa.


title: Raron

text: Raron (, wallisinsaksaksi: "Raro") on kunta Sveitsissä, Wallisin kantonin saksankielisessä osassa. Se sijaitsee Rhônen laaksossa, Vispin kaupungin länsipuolella. Kunnan pinta-ala on 30,3 km², ja se on Läntisen Raronin hallintoalueen (Bezirk Westlich Raron) keskus. Vuoden 2008 lopussa kunnan väkiluku oli 1 635.


title: Raron

text: Raron on vanha kylä, jonka nähtävyyksiä ovat muun muassa


title: Raron

text: Raronin kautta kulkee Rhônen laaksoa seuraava valtatie 9 (Eurooppatie E62). Raronissa on Brig-Lausanne-rautatien asema, jossa paikallisjunat pysähtyvät kerran tunnissa. Lisäksi Bern-Visp-radalla sijaitsevan Lötschbergin pohjatunnelin eteläinen pää on Raronissa. Raronista on köysiratayhteys Eischollin ja Unterbächin vuoristokyliin. Raronissa on siviililentokenttä, jolla on helikopteriyhtiö Air Zermattin tukikohta .


title: Janne Mäkelä (pesäpalloilija)

text: Janne Mäkelä (s. 31. joulukuuta 1981 Vimpeli) on suomalainen pesäpalloilija, joka edustaa Superpesiksessä pelaavaa Vimpelin Vetoa.


title: Janne Mäkelä (pesäpalloilija)

text: Mäkelä on kolmannen polven pääsarjatason pesäpalloilija. Hän on voittanut Superpesiksen lyöjäkuninkuuden kahdesti, vuosina 2011 ja 2013. Hänellä on kaksi Suomen mestaruutta kausilta 2010 ja 2016.


title: Janne Mäkelä (pesäpalloilija)

text: Mäkelä on pelannut kasvattajaseuransa Vimpelin Vedon ykkösjoukkueessa vuodesta 2002 alkaen lähinnä kakkoskotiuttajana. Kaudella 2010 hän sai suurempaa vastuuta toimiessaan ykköskotiuttajana Jere Dahlströmin jouduttua umpilisäkeleikkaukseen.


title: Janne Mäkelä (pesäpalloilija)

text: Kaudella 2011 Mäkelä voitti lyöjätilaston ylivoimaisesti 91 lyödyllä juoksulla. Myös kaudella 2013 Mäkelä voitti lyöjäkuninkuuden, 99 lyödyllä juoksulla.


title: Kätketyt sanat

text: Kätketyt sanat (, Kalimát-i-Maknúnih) on bahai-uskon perustajaprofeetta Baha’ullah kirjoittama kirja. Se on moraaliaforismien kokoelma. Kirja on kirjoitettu osittain arabiaksi ja osittain persiaksi noin vuoden 1857 tienoilla Bagdadissa.


title: Metsäjeri

text: Metsäjeri ("Neomixis tenella") on yksi Madagaskarin kotoperäisistä varpuslinnuista. Lajista tunnetaan neljä saaren eri osissa elävää alalajia. Gustav Hartlaub kuvaili lajin holotyypin saaren koillisosasta vuonna 1866.


title: Latvusjeri

text: Latvusjeri ("Neomixis viridis") on Madagaskarin kotoperäinen varpuslintu. Lajista tunnetaan kaksi alalajia, joista nimialalaji "viridis" elää saaren kaakkoisosassa ja "delacouri" koillisosassa. Richard Bowdler Sharpe kuvaili lajin holotyypin Ankafanan metsäalueelta 1883.


title: Viirurintajeri

text: Viirurintajeri ("Neomixis striatigula") on Madagaskarin kotoperäinen varpuslintu. Lajista tunnetaan kolme alalajia, joista nimialalaji "striatigula" elää saaren kaakkoisosassa, "sclateri" koillisosassa ja "pallidior" lounaisosassa. Richard Bowdler Sharpe kuvaili lajin holotyypin Fianarantsoasta, saaren kaakkoisosasta 1881.


title: Punaotsaräätäli

text: Punaotsaräätäli ("Phyllergates cucullatus") on eteläaasialainen varpuslintu. Sen laaja elinympäristö ulottuu Koillis-Intiasta Kaakkois-Aasiaan, Etelä-Kiinaan, Filippiineille, ja Indonesiaan aina Pienten Sundasaarten Floresille saakka. Lajista tunnetaan neljätoista alalajia. Coenraad Jacob Temminck kuvaili lajin holotyypin Jaavalta 1836.


title: Pitkäpyrstöräätäli

text: Pitkäpyrstöräätäli ("Orthotomus sutorius") on eteläaasialainen varpuslintu. Sen laaja elinympäristö ulottuu Pakistanista, Intiasta ja Sri Lankasta Kaakkois-Aasiaan, eteläiseen Kiinaan ja Jaavalle. Lajista tunnetaan yhdeksän alalajia. Thomas Pennant kuvaili lajin holotyypin Sri Lankasta 1769.


title: Rusolakkiräätäli

text: Rusolakkiräätäli ("Orthotomus castaneiceps") on Filippiinien kotoperäinen varpuslintu. Lajista tunnetaan kolme alalajia, jotka elävät saariston eri osissa. Arthur Hay Tweeddale, Waldenin varakreivi, kuvaili lajin holotyypin Guimarasista Filippiineiltä 1872.


title: Utajärven vaakuna

text: Utajärven vaakuna on Utajärven kunnan tunnus. Vaakunan aihe viittaa tervanpolttoon ja tervakauppaan sekä yleensäkin kaikkeen Oulujokea pitkin tapahtuneeseen tavaran rahtaamiseen.


title: Utajärven vaakuna

text: Vaakunan selitys on ”vihreässä kentässä hopeinen aaltokoroinen vastapalkki, jossa musta tervavene.” Vaakunan on suunnitellut Olof Eriksson, Utajärven kunnanvaltuusto hyväksyi sen kokouksessaan 22. maaliskuuta 1955. Sisäasiainministeriö vahvisti vaakunan käyttöön 7. kesäkuuta samana vuonna.


title: Ruben Schaken

text: Ruben Schaken (s. 3. huhtikuuta 1982 Amsterdam) on alankomaalainen jalkapalloilija, joka edustaa azerbaidžanilaista Inter Bakua. Pelipaikaltaan hän on oikea laitalinkki.


title: Ruben Schaken

text: Schaken on edustanut ammattilaisurallaan myös Cambuuria (2002–2005), Veendamia (2005–2008), VVV-Venloa (2008–2010) ja Feyenoordia (2010–2015).


title: Ruben Schaken

text: Alankomaiden maajoukkueessa Schaken teki ensiesiintymisensä vuonna 2012.


title: Xiezhi

text: Xiezhi on kiinalaisessa ja korealaisessa mytologiassa tunnettu legendaarinen olento, joka ulkonäöltänsä muistuttaa leijonaa, mutta todellisuudessa on tulta syövä koira. Sen on uskottu olevan tuhojen ja vaarojen vastainen vartija.


title: Nostolaitteet

text: Nostolaitteet ovat traktorissa työkoneiden kiinnittämiseen tarkoitettuja tukivarsia. Nostolaite voi sijaita traktorin edessä tai takana, joista takana sijaitseva nostolaite on yleisempi. Nostolaitteiden nostovarret operoivat yleensä myös vetokoukkua, eli avoinna oleva vetokoukku nostetaan lukitukseen nostovarsien välittämän voiman avulla. Nykyaikaisen maataloustraktorin nostolaitteen nostovoima on traktorin koosta riippuen 5-10 tonnia.


title: Nostolaitteet

text: Kolmipistenostolaite on yleinen liitäntämalli traktorin ja työkoneen välillä. Nostolaitteisiin kuuluu kaksi vetovartta ja yksi työntövarsi, jotka toimivat yleensä hydraulisesti. Kolmipistetuenta muodostaa traktorin takaa katsottuna tasakylkisen kolmion, jonka kärki osoittaa ylöspäin; tämän kärjen päässä on työntövarsi ja alakulmissa vetovarret.


title: Nostolaitteet

text: Kolmipistenostolaite toimii myös "kaksipistenostolaitteena", jolloin työntövarsi jätetään kytkemättä. Kaksipisteisenä vetovarret säätävät laitteen korkeuden ja rajoittavat sivuvapauden. Kaksipistekytkentää saatetaan käyttää esimerkiksi paalikoneissa, joissa ei ole tarvetta kolmannen tuennan tarjoamalle pituussuntaisen kallistuksen kontrolloinnille.


title: Ruutukurkkumuuranen

text: Ruutukurkkumuuranen ("Myrmotherula fulviventris", syn. "Epinecrophylla fulviventris") on puumuurien heimoon kuuluva pieni lintu.


title: Carl Bonde (kilparatsastaja)

text: Kreivi Carl Gustaf Bonde (28. huhtikuuta 1872 Mörkö – 13. kesäkuuta 1957 Hörningsholm) oli ruotsalainen kouluratsastaja ja olympiavoittaja. Hän edusti seuratasolla K3 Idrottsföreningiä. Bonde osallistui olympialaisiin sekä Tukholmassa 1912 että Amsterdamissa 1928. Hän voitti kultaa henkilökohtaisessa kilpailussa vuonna 1912 ja oli mukana Ruotsin hopeaa voittaneessa joukkueessa Amsterdamin kisoissa 1928.


title: Henri Masson

text: Eugène Henri Masson (17. tammikuuta 1872 Pariisi, Ranska - 17. tammikuuta 1963) oli ranskalainen miekkailija ja olympiamitalisti. Hän voitti hopeaa florettimiekkailusta Pariisin olympialaisissa 1900.


title: Mahindra Satyam

text: Mahindra Satyam oli intialainen tietotekniikkayritys, josta tuli osa Mahindra Group -konglomeraattia. Yrityksen pääkonttori oli Hyderabadin kaupungissa. Yritys oli listautunut sekä Mumbain (BSE, vuodesta 1991) että New Yorkin pörssiin (vuodesta 2001).


title: Mahindra Satyam

text: Vuonna 2012 Mahindra Satyamin liitettiin osaksi Tech Mahindra-yhtiötä ja vuonna 2013 uusi yhtiönimi korvasi vanhan. Tech Mahindra on Intian suurimpia IT-alan toimijoita. Yrityksellä on noin 84 000 työntekijää. Sitä suurempia intialaisia IT-yrityksiä ovat TCS (Tata Consultancy Services), Cognizant and Infosys, Wipro ja HCL.


title: Gladys Davies

text: Gladys Muriel Davies (1893 – ?) oli brittiläinen miekkailija ja olympiamitalisti. Hän voitti hopeaa florettikilpailusta Pariisin olympialaisissa 1924.